pink.rs | Vesić: Treća linija spaja Voždovac i Novi Beograd (FOTO)\nVesić: Treća linija spaja Voždovac i Novi Beograd (FOTO)\nIzvor: Tanjug Foto: Beograd.rs\nPo ugledu na metroe nekih evropskih prestonica, beogradske arhitekte dobiće priliku da urede svaku stanicu, naveo je zamenik gradonačelnika.\nKineski partner će građevinski izgraditi svaku stanicu, rekao je Vesić i dodao da će za uređenje biti raspisan poseban konkurs, kojim, kako navodi, se želi, pre svega, da se srpskim arhitektama ponudi da ostave trajni trag u razvoju grada. Vesić navodi da će paralelno sa metroom biti razvijen BG voz, za koji je potrebno 500 miliona evra za realizaciju, a o tome Grad razgovara već neko vreme sa japanskim kompanijama koje imaju podršku japanske vlade.\nOve godine BG voz biće, dodao je Vesić, proširen do Mladenovca, od 8. decembra pokriće Barajevo i Lazarevac, a tokom jeseni BG voz će saobraćati do Pančeva. Vesić je najavio i da se planira izgradnja nove linije od Zemuna, koja bi obuhvatila Surčin, nacionalni stadion, kao i aerodrom, i linije prema Karaburmi.


Duma odobrila zakon o kriminalizaciji veza sa "nepoželjnim" NVO\nDonji dom Parlamenta Rusija\nDonji dom ruskog parlamenta, Državna duma, odobrila je treću i finalnu verziju zakona kojim će se kriminalizovati učešće u aktivnostima stranih ili međunarodnih nevladinig organizacija, koje su u Rusiji svrstane u kategoriju "nepoželjnih".\nZakonom, koji je odobrila Duma 16. juna, pojedinci se mogu suočiti sa šest godina zatvorske kazne ako se utvrdi da su krivi za organizovanje operacija "nepoželjnih" međunarodnih organizacija na teritoriji Rusije, prenosi Ruski servis Radija Slobodna Evropa.\nRuskim državljanima i organizacijama lociranim u bilo kojoj državi na svijetu će biti zabranjeno da uzimaju učešće u aktivnostima stranih nevladinih organizacija (NVO) koje u Rusiji nose oznaku "nepoželjne".\nPojedinci koji su uključeni u aktivnosti takvih organizacija, prema zakonu, mogu biti kažnjeni sa četiri godine zatvora, dok je kazna za sakupljanje finansijskih sredstava za takve grupe do pet godina zatvora.\nU Zakonu takođe stoji da pojedinci koji dobrovoljno prestanu da sarađuju sa "nepoželjnim" organizacijama ili pomognu u gašenju aktivnosti takvih organizacija, neće biti suočeni sa suđenjem.\nOvaj Zakon sada mora da odobri gornji dom parlamenta, Savjet federacije, prije nego što ga potpiše i konačno odobri predsjednik Vladimir Putin.\nProšle sedmice, Državna duma je odobrila treću i finalnu verziju drugog zakona u kojem stoji da će državljanima Rusije i organizacijama lociranim bilo gdje na svijetu biti zabranjeno da učestvuju u aktivnostima stranih nevladinih organizacija sa oznakom “nepoželjne”.\nPrema tom zakonu, odobrenom 9. juna "bilo koja strana ili međunarodna NVO koja bude pružala usluge u transferu novca NVO-ima koji imju status nepoželjih organizacija u Rusiji" takođe će biti označena kao "nepoželjna".\nU zakonu se takođe kaže da će od 1. oktobra ruski finansijski nadzornik Rosfinmonitoring nadgledati sve finansijske transfere iz određenih zemalja, čija će lista biti objavljena kasnije.\nZakon o "nepoželjnoj organizaciji", usvojen u maju 2015. godine, bio je dio niza propisa koje je Kremlj progurao i koji su istisnuli mnoge neprofitne i nevladine organizacije finansirale iz stranih izvora - uglavnom iz Evrope i Sjedinjenih Država.\nEvropska unija pozvala je ruske vlasti da ukinu zakon.


Muižnieks: Savet Evrope traži da se novinari na Balkanu zaštite od napada\nSavet Evrope (SE) pomno prati stanje slobode medija i izražavanja na Zapadnom Balkanu, “a kad je reč o Srbiji i Crnoj Gori i dalje je od primarne nužnosti da se novinari zaštite od nasilja, a SE dobija izveštaje o napadima i pretnjama novinarima u celom regionu”.\nTo je danas, u Briselu, na konferenciji “Spik-ap” (Speak-up) o slobodi medija na Zapadnom Balkanu i u Turskoj, izjavio komesar za ljudska prava SE Niels Muižnieks.\nOn je posebno upozorio na pogubne posledice pritisaka, pretnji i napada na novinare i predočio da je stav SE da istrage vlasti moraju da dovedu do kažnjavanja vinovnika i nalogodavaca napada i pretnji novinarima.\nMuižnieks je naveo da se velika pažnja posvećuje demonstracijama i pravu na proteste u zemljama Saveta Evrope i dodao da, “kad je reč o situaciji u Crnoj Gori nužno je da novinari i profesionalci u medijima mogu da izveštavaju bezbedno i slobodno, a dužnost je policije da ih zaštiti”.\nKomesar za ljudska prava SE je rekao da “pozdravlja u Srbiji sprovedene inicijative oko finansiranja medija” i napomenuo da će pratiti kako se to primenjuje.\nOn je zatražio da “političari prestanu da iznose huškačke komentare na račun novinara i druge vidove pritiska u Srbiji i Crnoj Gori”, posebno ukazavši na neophodnost da optužbe za klevetu više ne budu krivično delo.\nMuižnieks je podvukao veliki značaj etičkog novinarstva, a naglasio je da je veoma bitno da se izbegne uplitanje države, ali i da mediji u regionu treba sami sebe kritički da posmatraju, da se osvrću i na sopstveno izveštavanje o ranjivim grupama.\nTakođe je rekao da je javno upozorio na veliku opasnost i štetu zakona kojima se proširuju ovlašćenja službi bezbednosti u sferi informisanja u EU i na Balkanu, što ugrožava bezbednost izvora informacija za novinare.


30.05.2019 / 09:03 Ekonomija - Tvrde zbog nadležnosti\n- Mi smo uvijek jako oprezni i očekujemo takve pokušaje. Prije nekoliko dana dobili smo pismo od Centralne banke da žele da naprave registar računa fizičkih lica. Mi smo im odgovorili da Republika Srpske to u svom zakonu već ima i da ćemo mi to uraditi - pojasnila je Vidović.\n- Centralna banka je donijela odluku da vrši kontrolu platnog prometa bez da je obavijestila bilo koji organ Republike Srpske, iako je kontrola platnog prometa u potpunosti u nadležnosti entiteta - rekla je Vidović.\n- Odluka Centralne banke je potpuno neustavna i nezakonita - kategorična je Vidović.\n- Mi ćemo se boriti svim sredstvima da ta nadležnost ostane u Republici Srpskoj, kao i u FBiH, jer to su nadležnosti entiteta. Nećemo dozvoliti da se ta nadležnost prenese, a posebno jer nema nikakav legalitet - dodala je Vidović za RTRS.\nPU FBiH provodit će pojačan nadzor obveznika fiskalizacije


Gorenje WD10514 mašina za pranje i sušenje veša cena, cene Srbija, prodaja Beograd Novi Sad Niš\nEPonuda > Bela Tehnika > Mašine za pranje i sušenje veša > Gorenje Mašine za pranje i sušenje veša\nGorenje WD10514 mašina za pranje i sušenje veša cene\nGorenje WD 10514 Punjenje veša Frontalno, Energetski razred A, Kapacitet pranja 10 kg, Kapacitet sušenja 7 kg, Broj obrtaja u minuti 1400, Dimenzije (ŠxVxD) 59.5 x 84.5 x 66 cm... specifikacija\ncena od 50.299,00 do 54.990,00 din | prodavnica (10)\nEPonuda nije internet prodavnica već Vam omogućava da brzo i lako nađete Gorenje WD10514 mašina za pranje i sušenje veša po najjeftinijoj ceni. Naš cilj je da kupci budu što bolje informisani o ponudi Gorenje mašina za pranje i sušenje veša WD10514 na tržištu Srbije. Vrlo lako nalazite željeni proizvod za kategoriju Mašine za pranje i sušenje veša cene, ne morate da lutate od sajta do sajta za Gorenje Mašine za pranje i sušenje veša, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje WD10514 mašina za pranje i sušenje veša sa PRODAVCEM. EPonuda ne može da garantuje potpunu tačnost specifikacije i slika za Gorenje WD10514 mašina za pranje i sušenje veša. Pre kupovine, podatke za Gorenje mašina za pranje i sušenje veša WD10514 proverite na sajtu PROIZVOĐAČA.


Bajden: Vašington je ispunio cilj da Avganistan više ne služi za napad na Ameriku | Novinska agencija Beta\nSVET | 14.04.2021 21:50 > 14.04 21:50\nSAD su "ispunile cilj" da Avganistan više ne služi za napad na Ameriku, rekao je danas predsednik Džozef Bajden najavljujući povlačenje američkih vojnika iz Avganistana do 11. septembra.\n"Mislim da naše prisustvo u Avganistanu treba da bude koncentrisano na razlog zašto smo tamo otišli na prvom mestu... a to je da osiguramo da Avganistan više ne služi kao baza za novi napad na našu zemlju. To smo uradili. Ispunili smo taj cilj", rekao je Bajden, prenosi agencija Frans pres.\nBela kuća je ranije objavila odlomke njegovog govora u kome on navodi odluku o povlačenju američkih vojnika iz Avganistana, kojih sada tamo ima 2.500.\nBajden je danas rekao da napadi 11. septembra 2001. godine "ne mogu da objasne" zašto bi američka vojska i dalje, 20 godina nakon toga, bila prisutna u Avganistanu.\nBajden je pozvao talibane da se drže svojih preuzetih obaveza o antiterorizmu.\n"Držaćemo talibane odgovornim za njihovu preuzetu obavezu da neće dozvoliti ni jednom teroristi da preti SAD ili njihovim saveznicima sa avganistanskog tla", rekao je američki predsednik i pozvao Pakistan da učini više da pomogne Avganistanu.\nOn je rekao da je vreme da se završi "najduži američki rat", ali dodao da neće biti užurbanog izlaska.\nPovlačenje trupa će početi 1. maja, neće se završiti tog datuma kako je bio rok za puno povlačenje američkih vojnika prema mirovnom sporazumu koji je postigla administracija prethodnog predsednika Donalda Trampa sa talibanima prošle godine, prenosi AP.\n"Ne možemo nastaviti ova cilklus produžetka ili produženja našeg vojnog prisustva u Avganistanu nadajući se da ćemo stvoriti idealne uslove za povlačenje, očekujući drugačiji rezultat", rekao je Bajden.\nOn je istakao da je on četvrti američki predsednik za vreme čijeg mandata je američka vojska još uvek u Avganistanu, dvojica republikanca i dvojica demokrata, i da neće "prebaciti tu odgovornost i na petog" predsednika.


Datum objave: 17.06.2020 18:33 | Autor: Biro za odnose sa javnošću MO\nMinistar odbrane Predrag Bošković učestvuje na sastanku ministara odbrane Sjeveroatlanstkog saveza koji se, putem video konferencije, održava 17. i 18. juna 2020. godine.\nTokom prvog dana sastanka, fokus razgovora bio je usmjeren na analizu bezbjednosne situacije na međunarodnom planu. Polazeći od činjenice da je NATO posvećen neprestanom prilagođavanju aktuelnim dešavanjima na globalnom nivou, ministri odbrane su konstatovali da je potrebno nastaviti sa aktivnim radom na razvijanju sposobnosti za pružanje adekvatnog i pravovremenog odgovora na potencijalne izazove iz svih starteških pravaca.\nBilo je riječi o daljim koracima u cilju unapređenja odvraćanja i odbrane Alijanse i zaključeno je da će očuvanje mira, stabilnosti i bezbjednosti u cijelom evroatlantskom području ostati prioritet i u narednom periodu.\nMinistar Bošković istakao je da Alijansa predstavlja temelj jake kolektivne odbrane i da, shodno tome, nastavlja efikasno ispunjavanje ključnih zadataka, istovremeno se prilagođavajući promjenama koje sobom nosi novi bezbjednosni kontekst.\nOsvrnuvši se na uticaj COVID-19 krize na funkcionisanje Alijanse, ministar je naveo da je NATO još jednom demonstrirao sposobnost da nesmetano i odgovorno sprovodi aktivnosti u cilju očuvanja međunarodne bezbjednosti, bez obzira na novonastale izazove.


Ponedeljak, 02.08.2021. ✝ Verski kalendar\n20.03.2019 u 15:31\nSNS: Čankov predlog zakona o Vojvodini neprihvatljiv\nPredlog zakona o finansiranju Vojvodine koji je predložio lider LSV Nenad Čanak je neprihvatljiv za Vladu Srbije i SNS, izjavila je poslanica te stranke Aleksandra Tomić. „Treba da razgovaramo o finansiranju Vojvodine, ali ovakav koncept je neprihvatljiv za SNS i vladu koja odgovorno vodi ovu državu”, rekla je Tomić u obraćanju tokom rasprave o predloženom zakonu u parlamentu, koji neće podržati ni SPS ni SRS. Tomić je navela da nije prihvatljiv ni deo predloga zakona koji se odnosi na posebne Poreske uprave i PIO fond i istakla da se ne može samo uzeti nož i preseći budžet Srbije za trećinu. Tomić je rekla i da Vojvodina dobija mnogo više sredstava od države nego što je to predviđeno, te da će mnogo više prihodovati i od projekata izgradnje gasovoda Turski tok i pruge Beograd –\n24.02.2019 u 21:29\nVesić: Novi gradski urbanista biće Marko Stojčić\nNovi gradski urbanista Beograda biće Marko Stojčić, koji je u proteklih pet godina obavljao funkciju zamenika predsednika Planske komisije, potvrdio je večeras zamenik gradonačelnika Goran Vesić. On je to rekao za Studio B uoči sutrašnje sednice Skupštine grada Beograda, na kojoj će biti izabran novi gradski urbanista, nakon što je dosadašnji Milutin Folić saopštio da se neće kandidovati za novi mandat.\n13.02.2019 u 10:29\nGojković o izborima: Preovladaće interesi Srbije, ne lični\nPredsednica Skupštine Srbije i funkcionerka SNS Maja Gojković izjavila je danas da će prilikom odlučivanja o mogućim paralamentarnim izborima preovladati interesi Srbije, a ne lični osećaj dokazivanja da SNS ima podršku građana za politiku koju promoviše sadašnja Vlada. Gojković kaže da ona spada u onu grupu rukovodstva SNS koja još nije prelomilo da li je za izbore ili ne. „Prilikom odluke o izborima svakako neće prelomiti naš lični osećaj da hoćemo da dokažemo da imamo podršku građana Srbije za politiku budućnosti koju promoviše predsednik Vučić, ali i parlament donošenjem dobrih reformskih zakona. Preovladaće interesi Srbije da li je u ovom momentu dobro ponovo izaći na birališta i tražiti poverenje građana”, rekla je Gojković za TV Prva. Upitana o bojkotu opozicije u Narodnoj\n06.02.2019 u 19:53\nObjavljen spot za kampanju „Budućnost Srbije”\nPosebnim spotom predsednik Srbije Aleksandar Vučić najavio je početak kampanje „Budućnost Srbije”. Budućnost Srbije su fabrike i nova radna mesta, nove škole i vrtići. Bolnice i domovi zdravlja, stanovi i ustanove kulture, novi putevi i mostovi, nove investicije i ekonomski napredak, poruka je spota. To je budućnost za koju se, navodi se, bori predsednik Srbije Aleksandar Vučić. U kampanji „Budućnost Srbije”, predsednik predstavlja građanima rezultate koji su postignuti u svim delovima naše zemlje u prethodnih sedam godina i planove za dalji razvoj. Mnogo toga dobrog je urađeno, i mnogo toga još može da se uradi, zato predsednik Aleksandar Vučić želi da čuje i vas, građane Pčinjskog okruga”, navodi se u spotu. Predsednik sutra započinje kampanju „Budućnost Srbije” u\n05.02.2019 u 15:25\nZekić: Delovi spota SNS mogu da se emituju na televizijama\nČlanica Saveta Regulatornog tela za elektronske medije (REM) Olivera Zekić kaže da će delovi spota Srpske napredne stranke (SNS) o opoziciji i protestima moći da se emituju na televizijama i pokrivalicama u prilozima ili vestima. „REM bi svakako reagovao u slučaju da je takav ili sličan spot emitovan u okviru vremena predviđenog za advertajzing, a pošto je emitovan u okviru priloga na vestima ili nekoj drugoj emisiji, to je deo uređivačke politike tih medija i nemamo na šta da reagujemo. Naročito u ovom slučaju, s obzirimo da je spot emitovan kao vest da je jedna stranka napravila spot”, rekla je Zekić, preneo je Tanjug. SNS objavila je pre nekoliko dana spot čija je osnovna poruka da lideri opozicionog Saveza za Srbiju (SZS) Dragan Đilas i Vuk Jeremić manipulišu učesnicima i\n03.02.2019 u 22:19\nPotraga za osobom koja je nosila vešala\nLudilo nasilja i mržnje mora da prestane, jednodušna je ocena svih koji su reagovali na pretnje upućene na „Fejsbuku” sinu predsednika Srbije Aleksandra Vučića, ali i na to što su na mitingu „Jedan od pet miliona” nošena vešala u protestnoj koloni. Javnost je o ovom drugom incidentu saznala u subotu kasno uveče, posle održavanja skupa, kad su se na društvenim mrežama pojavile fotografije na kojima učesnici protesta nose vešala. Potom je osvanula vest o pretnjama koje je, prema navodima Tanjuga, izvesni S. M. uputio Vučićevom sinu\n01.02.2019 u 16:09\nStefanović: Babić više neće biti direktor Koridora\nZoran Babić više neće biti direktor Koridora Srbije, izjavio je danas ministar policije Nebojša Stefanović. „Zoran Babić će podneti ostavku na mesto direktora Koridora, on više neće obavljati ovu funkciju”, rekao je Stefanović za tv Pink i dodao da je dosadašnja istraga pokazala da je vozilo Koridora neprilagođenom i ogromnom brzinom ušlo u pojas naplatne rampe. Istakao je da Babić nema ličnu odgovornost, jer nije upravljao vozilom, ali da je to, ipak, logičan potez. „Uzimajući u obzir da je došlo u toj saobraćajnoj nezgodi do smrtne posledice, čini mi se da je to logičan potez”, dodao je Stefanović. Kako kaže ministar, istraga se vodi u ovom trenutku i rade se sva neophodna veštačenja. „Ono što mogu da vam kažem je svakako da će sve biti dostupno javnosti i svaki detalj te\n29.01.2019 u 20:14\nRazlupan automobil poslaniku SNS Srbislavu Filipoviću\nPoslaniku Srbislavu Filipoviću (SNS) je razlupan automobil koji je bio parkiran ispred zgrade u kojoj živi sa porodicom u beogradskoj opštini Stari grad, saopštio je Gradski odbor Srpske napredne stranke. SNS je pozvao nadležne državne organe da počinioce privedu pravdi što hitnije, i da pošalju jasnu poruku da nasilje nije dopustivo, a „siledžijama” je poručila da će još jače nastaviti borbu za pristojnu i modernu Srbiju, te da ih vandalskim ispadima neće zastrašiti.„Divljački napadi na političke neistomišljenike, vređanje, omalovažavanje, i uništavanje tuđe imovine su očigledno postali svakodnevica. Poručujemo Đilasovom savezu i svim njegovim sledbenicima da nas neće zastrašiti nasiljem koje demonstriraju”, navedeno je u saopštenju, prenosi Beta.\n28.01.2019 u 13:18\nOštećene prostorije SNS u beogradskom naselju Bele vode\nGradski odbor Srpske napredne stranke (SNS) Beograda saopštio je danas da su oštećene njihove stranačke prostorije na Čukarici, u naselju Bele vode. SNS je pozvala nadležne da kazne počinioce jer „vandalski ispadi poput ovog nisu slika pristojne i moderne Srbije za koju se Srpska napredna stranka svakodnevno bori”.\n25.01.2019 u 22:30\nŽene na udaru jezika mržnje\n„Pripadnici opozicije žele da budu različiti od vlasti, a jedan od načina jeste da budu mnogo gori”, poručuje dr Zorica Mršević, naučna savetnica Instituta društvenih nauka. Širenjem mizoginije i govorom mržnje na javnoj sceni ženama se, kako kaže naša sagovornica, šalje poruka: „Beži kući, nije ti mesto na javnoj sceni, jer tu mi dečaci odmeravamo snagu”. Na sceni se normalizuje govor mržnje, a vlast i opozicija se međusobno čašćavaju rečima od kojih pristojan čovek može samo da pocrveni. Vređaju se i muškarci međusobno, ali gotovo nikada seksistički. „Kada je žena na tapetu, uvek postoji seksistički momenat. Čim ste žena, vi ste neka vrsta lake žene, neko ko bi trebalo da bude izvređan”, kaže za „Politiku” dr Mršević. Dodaje da zabrinjava činjenica da je ovog puta reč o ljudima koje\n02.08.2021 u 21:36\nĐaci bez ekskurzija, agencijama preti katanac\n02.08.2021 u 21:33\nDiplomata cara Petra Prvog Velikog\n02.08.2021 u 21:17\nNemačka vlada osudila nasilje na anti-kovid protestima u Berlinu\n02.08.2021 u 20:55\nUrbani džep na Vračaru posvećen doajenima srpskog glumišta\n02.08.2021 u 20:42\nLokalizovan požar na Mokroj Gori\n02.08.2021 u 20:37\nU Nemačkoj od septembra treća doza vakcine


Novi sad smestaj :|: Prenociste u Novom sadu :|: Smestaj u centru grada\nHotel Zenit se nalazi u centru Novog Sada. Iz hotela se izlazi pravo na pesacku zonu (Zmaj Jovina ulica), srce grada Novog Sada. Sa druge strane, izlazi se na parking ispred hotela i ulicu Ilije Ognjanovica. Lokacija ovaj hotel cini idealnim, kako za poslovni tako...\nSmestaj u Novom Sadu Turisticka agencija FUNTOURS 2002 preporucuju: Prenociste u centru Novog Sada, apartmani i sobe “Marina rooms” Sobe u centru grada po povoljnim cenama. Potpuno opremljeni apartmani u centru Novog Sada po izuzetno povoljnim cenama…Rezervacije...\nSmestaj u Novom SaduHoteli u Novom Sadu Hotel Vigor [fbshare type=”button”]Hotel Vigor se nalazi u starom delu Novog Sada. Udaljen je 3 km od centra grada i SPC SPENS i samo 2 km od Novosadskog sajma. Organizovan kao garni, hotel Vigor Vam nudi prijatan i komforan...


- Trgovci oko 90 odsto opravdanih reklamacija odbijaju. Ono što oni rade je da odgovore potrošaču u roku na reklamaciju, znajući da tržišna inspekcija samo tu ima ingerencije da reaguje, a sve ostalo se uglavnom svodi na to da garancija taj kvar ne obuhvata ili je potrošač kriv za njega - kazao je Gavrilović.\n- Obraćanje tržišnoj inspekciji i paradržavnim udruženjima potrošača sigurno neće imati nikakav efekat, a to znaju i potrošači koji su se obraćali njima. Ovde je problem što ljudi misle da ne treba da se sude za patike koje koštaju 5.000 dinara, to traje godinama, a uopšte nije tako. Postupak je potpuno besplatan, ne plaća se čak ni sudska taksa, a to je jedini način da ostvarite svoje pravo kada Ministarstvi trgovine jednostavno ne želi da sankcioniše nepoštenu poslovnu praksu - kaže on i objašnjava da su paradržavna udruženja potrošača su ona koja su plaćena od strane Ministarstva trgovine da se bave nekim sporednim stvarima, a ne glavnim.\n- Oni se u javnosti predstavljaju kao nezavisne organizacije. Svaki potrošač koji je pokušao preko njih da ostvari svoje pravo u tome nije uspeo, a Ministarstvo trgovine ne dozvoljava tržišnoj inspekciji da se bavi nepoštene nepoštenom poslovnom praksom, to trgovci znaju i koriste tu neaktivnost inspekcije da bi potrošače uglavnim odbili - zaključuje Gavrilović.


Novinari NIN-a, KRIK-a i BIRN-a o nastupu Suzane Vasiljević u Insajderu\nVuk Velebit | 30. mar 2019.\nSinoć je na televiziji N1 održana Insajder debata u kojoj su učestvovali Suzana Vasiljević, savetnica za medije predsednika Srbije, kao i predsednici novinarskih udruženja UNS i NUNS, Vladimir Radomirović i Željko Bordrožić.\nTema ove emisije bila je sloboda medija u Srbiji, odnos vlasti prema medijima i novinarima, kao i odnos samih medija prema vlasti i opoziciji. Bilo je reči i o odnosu predsednika Aleksandra Vučića prema novinarima, kao i obrnuto.\nO sinoćnom gostovanju savetnice za medije predsednika Vučića sa predstavnicima novinarskih udruženja, razgovarao sam sa zamenicom glavnog urednika NIN-a Vesnom Mališić, kao i sa urednicom portala Raskrikavanje Vesnom Radojević i urednikom BIRN-a Slobodanom Georgievim.\nPrema rečima savetnice za medije predsednika Vučića, ova tri medija spadaju u grupu nezavisnih medija u Srbiji.\nVesna Mališić: Mi smo živi zahvaljujući tome što im treba izgovor da ovo nije diktatura\nU sinoćnoj debati, savetnica za medije Suzana Vasiljević istakla je da kada dobije pres kliping četvrtkom kada izlaze nedeljnici, samo želi da prespava taj dan kada vidi broj uvreda koje su izrečene na račun predsednika Vučića.\nMeđutim, u razgovoru za Talas Vesna Mališić ističe da pominjanje NIN-a od strane Suzane Vasiljević nije ništa neobično pošto je NIN odavno targetiran kao „neprijatelj“ ove vlasti.\n„Na naše pozive da predsednik Srbije gostuje kod nas, savetnica Vasiljević se čak ni ne odaziva. Upravo je to način na koji oni razumeju komunikaciju sa medijima“, ističe naša sagovornica. Ona ističe i da je „vlast u svojoj tehnologiji gušenja slobode uvela princip da ne ide nigde gde može biti pitana bilo šta što joj ne odgovara, a onda je time medije koje targetira kao „neprijateljske“ izolovala da bi ih kasnije napadala za to da nemaju zastupljeno drugačije mišljenje“.\nVlast je sinoć priznala da postoje zavisni i nezavisni mediji\nNesvakidašnja je slika gde predstavnici dva najveća novinska udruženja u Srbiji sede zajedno u emisiji sa savetnicom za medije predsednika Srbije. Možda ovo i jeste bila taktika vlasti da pokaže da je spremna za dijalog ili makar da ublaži postojeće nezadovoljstvo i rov podele koji postoji između vlasti i kritičkih medija.\nO tome u razgovoru za Talas govori i urednik BIRN-a Slobodan Georgiev koji smatra da tema u sinoćnoj debati jesu bili mediji, a da se Suzana Vasiljević ceo svoj život njima i bavi kao i da je učestvovala u izradi medijske strategije stoga je ona i bila relevantan sagovornik u emisiji.\nSa druge strane, zamenica glavnog urednika NIN-a ističe: „kada vidim da sa dva predstavnika novinarskih udruženja sedi savetnica predsednika republike, onda je to više nego dijagnoza stanja u kome se nalazimo“.\n„Nenormalno je da predstavnici udruženja sede sa Vučićevom savetnicom i time je pokazano gde je izmešteno odlučivanje o slobodi medija u Srbiji“, zaključuje Vesna Mališić.\nMeđutim, kada je reč o listi nezavisnih medija koju je Suzana Vasiljević sinoć pokazala, Georgiev smatra „da je to dobro jer vlast pravi tu diviziju i oni su to sinoć i priznali“.\n„Vlast tako doživljava medije, a čak i oni sami priznaju da su to nezavisni mediji, dok su oni drugi zavisni od nje i Vučića“, ocenjuje Georgiev. Za podelu na nezavisne medije i ostale, Vesna Mališić smatra da takav odnos snaga gde se sa jedne strane nalazi ukupna čitanost tih nedeljnika od oko 30.000 primeraka, dok se na drugoj strani nalazi televizija sa nacionalnom frekvencijom koja ima milionsku gledanost, predstavlja odnos snaga kako ga razume neko iz kabineta predsednika države.\nVesna Radojević: Diskreditacija novinara je manir Aleksandra Vučića\nSavetnica za medije predsednika Vučića pokušala je sinoć da opravda njegovo ponašanje na konferencijama za novinare i način na koji se obraća prema novinarima ističući da se novinari prema njemu ponašaju kao prema stranom telu koje treba odbaciti, dok je njegova reakcija na to ljudska, a da ponekad možda reaguje glasnije.\nMeđutim, novinarka Vesna Radojević koja ima iskustvo sa Vučićevih konferencija za novinare ističe za Talas da je očigledno da svi imamo drugačije percepcije o agresiji i glasnijem vikanju ili obraćanju.\n„Predsednik bi trebalo da razume da novinari nisu njegovi ministri ili saradnici pa da on može uvek ’glasnije da odgovori’ na svako novinarsko pitanje koje mu se ne dopada. Meni lično to vikanje nije smetalo jer sam uvek pronašla način da mu odgovorim.“\nOna dalje ističe: „nesporno je da, kada se spremate da idete na njegove konferencije, znate da idete negde gde će vas maltretirati“.\n„Diskreditacija novinara kao profesionalaca je takođe njegov manir, a to je naravno način da se skrene pažnja sa pitanja jer ne pamtim da mi je predsednik ikada odgovorio na pitanja, bez buke i optužbi da sam njegov politički protivnik“, zaključuje urednica KRIK-ovog portala Raskrikavanje.\nGeorgiev: Nekadašnja vlast bila korumpirana i demokratska, ova samo korumpirana\nKad Vučić ocrni BIRN, Georgiev dobije na stotine pretnji i uvreda\nInsajder debata Slobodan Georgiev Suzana Vasiljević\n← Stefanović: Šabića niko nije napao, pregledali smo snimke sa kamera\nNDNV: Nove pretnje smrću Dinku Gruhonjiću →


Upozorenje hosting provajderima\nSve o web hostingu,dizajniranju...\nMyCity » Hosting i domeni » Upozorenje na hostingu\nPoslao: 13 Apr 2013 19:55\nMoze neko da objasni sta znaci ovo obavestenje\nPoslao: 13 Apr 2013 20:07\nFino piše da je server hostinga pod DDoS napadom i da administrator trenutno blokira izvore napada i da će sajt uskoro biti dostpupan. Inače, danas je pokrenut distriburiani bruteforce napad na sajtove sa WordPress-om radi probijanja šifara na njima.\nPoslao: 13 Apr 2013 20:14\nA ja sam bio ubedjen da nesto nije uredu sa mojim internetom, pod hitno moram na casove engleskog\nHvala Sass Drake\nPoslao: 13 Apr 2013 20:33\nČesto se dešava na 000webhostu.\n@Sass Drake da li su pogođeni samo self hosted Wordpress blogovi ili i blogovi koji se nalazi na Wordpress.com servisu?\nPoslao: 13 Apr 2013 20:46\nPoslao: 15 Apr 2013 14:11\nOgroman broj sajtova je pogodjen ovim napadom.\nPoslao: 15 Apr 2013 14:14\nJa sam svoj wordpress sajt zastio potpuno\nPoslao: 15 Apr 2013 14:52\nJa sam zaštitio oba bloga sa ograničenim brojem prijava po IP i cookie. 2 max. logovanja i ode u ban\nPoslao: 15 Apr 2013 15:04\nOpet ne mora da znači da vam je blog zaštićen u potpunosti. Promenite na prvom mestu login username (sve samo ne admin) pa onda sve ostalo. Jer se napadi dešavaju sa nekoliko desetina hiljada IP adresa.\nPoslao: 15 Apr 2013 15:46\nPromenio sam login username vise nije admin\nI sifru sam stavio sa velikim i malim sloivma,brojevima\nI ogranicio broj pokusaja za prijavljivanje\nUkupno su 447 korisnika na forumu :: 10 registrovanih, 3 sakrivenih i 434 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: babaroga, Drug pukovnik, goxin, ikan, ivan979, Krusarac, maCvele, raketaš, stegonosa, Trpe Grozni


Diskusije : Srbija\nPorodica Ljubinković, Ruma.\n17. avgust 2016. u 10.21\nProblem nezaposlenosti osoba koje su dužne da izdržavaju porodicu postao je svakodnevnica velikog broja građana. Kada uz nemaštinu iznenada dođe i borba sa teškim bolestima sadašnjost je izuzetno surova. Prioriteti postaju hrana, ogrev i lekovi, a kada smo svesni da ni za to ne možemo da obezbedimo sredstva osećaj nemoći i ogorčenosti je sve jači…\nIako još uvek radno sposoban, Đorđe već godinama jedva uspeva da svojoj supruzi Milanki i kćerki Sandri obezbedi osnovne uslove za život. Sandra je rođena kao zdravo dete, ali njen život se promenio za samo jedan dan. Boluje od epilepsije, kao i njena majka. Trenutna primanja ne obećavaju ni bolje sutra, a kamoli bolju budućnost.\n54-orogodišnji Đorđe Ljubinković po struci je ekonomski-trgovinski tehničar. Radni odnos je imao u preduzeću RUMA-GUMA, zatim 15 godina u trgovinskom preduzeću u Rumi, koje je ugašeno kada je sa 700 kolega ostao bez posla. Proteklih nekoliko godina, kaže, nije birao posao. I pokušavao je da svojoj porodici obezbedi osnovne uslove za život, školovanje i lečenje. Trenutno su on i supruga Milanka angažovani na poslovima u okviru projekta Javnih radova Nacionalne službe za zapošljavanje, ali već sada strahuju kako će kada im ugovori isteknu. U novembru radno angažovanje prestaje prvo Đorđu, a u decembru i supruzi Milanki.\nĐorđe je stekao uslov za odlazak u penziju, ali kaže da ne želi još uvek da iskoristi to pravo jer se oseća dovoljno jakim i radno sposobnim. Isto tako, želja mu je da ima više godina radnog staža kako bi i iznos penzije za nekoliko godina bio viši.\nĐorđe je radio kao kolporter SREMSKIH novina, a onda je radio na poslovima marketinga. I tako od ponude za Radio Inđiju do danas kada navršava 30 godina radnog staža….\nPokušavao je na sve moguće načine „kod vlasti opštine Ruma i partije, da se smiluju da mu daju posao”… Javno se zahvalio predsedniku opštine Ruma koji ga je razumeo i „dao mu posao” ali ga poziva da mu „ukaže poverenje” da radi i dalje, kad mu istekne ovaj ugovor. Razmišljao je da se bavi i poljoprivredom, ali zbog nemogućnosti plasmana robe malih privrednika je odustao.\nKuća u kojoj su Ljubinkovići živeli je porodična, stara i vremenom se srušila, jer nisu bili u mogućnosti da je rekonstruišu, pa sada žive u pomoćnom objektu…\nKada nemaju zaposlenje Ljubinkovići su prinuđeni da koriste socijalnu pomoć zbog čega je Đorđe ogorčen jer je svestan da je još uvek radno sposoban i da može biti od koristi, ne samo svojoj porodici već i društvenoj zajednici… Kaže da je srećno oženjen i ponosan je otac „najdivnije kćerke na svetu”, 24-orogodišnje Sandre. Nažalost, život je prema njoj baš bio surov… Zbog bolesti koja je nastupila iznenada, po završetku srednje škole, iako među najboljim učenicima, Sandra je morala da napusti školovanje i tek upisan Poljoprivredni fakultet…


KOŠARKAŠI DIMITROVGRADA U NEDELJU, DOČEKUJU EKIPU RTNJA IZ BOLJEVCA\nTokom vikenda počinje drugi deo sezone Prve muške regionalne lige istok. U prvom kolu plej-auta košarkaši Dimitrovgrada u nedelju od 20 sati u hali u Sportskom centru Park dočekuju ekipu Rtnja iz Boljevca.\nDimitrovgradski košarkaši preneli su u drugu fazu dve pobede i 2 poraza, dok su njihovi nedeljni gosti poslednji na tabeli sa jednom pobedom i tri poraza. Susret se igra bez prisustva publike uz direktan prenos na jutjub kanalu Radio televizije Caribrod.\nDimitrovgradska ekipa nastupiće bez povređenih Ignjatovića i Maksića, dok se očekuje da za utakmicu bude tu trener Bojan Jovanović, koji je tokom sedmice odsustvovao sa treninga zbog privatnih obaveza, kaže Zoran Gerov, član Upravnog odbora kluba.


Tabaković: Srbija sačuvala ekonomiju i stabilnost tokom korone – Studio B\nTabaković: Srbija sačuvala ekonomiju i stabilnost tokom korone\nTabaković: Srbija sačuvala ekonomiju i stabilnost tokom korone Tanjug\nObjavljeno: 05.11.2020. 16:11 Izmenjeno: 05.11.2020. 16:11\nSrbija je sačuvala ekonomiju i stabinost, i među zemljama je koje su dale najveću podršku svojim građanima i privredi tokom korona krize, izjavila je guverner Narodne banke Srbije Jorgovanka Tabaković u video obraćanju na 44. sastanku Kluba guvernera\nSrbija je sačuvala ekonomiju i stabinost, i među zemljama je koje su dale najveću podršku svojim građanima i privredi tokom korona krize, izjavila je guverner Narodne banke Srbije Jorgovanka Tabaković u video obraćanju na 44. sastanku Kluba guvernera.\nKako je saopšteno iz NBS, na sastanku su pored Tabaković i guvernera centralnih banaka srednje Azije, crnomorskog regiona i Balkana, učestvovali i predstavnici Banke za međunarodna poravnanja, Međunarodnog monetarnog fonda i Svetskog ekonomskog foruma.\nInformišući kolege o merama koje je naša zemlja preduzela za ublažavanje negativnih efekata korona virusa, Tabaković je istakla da je NBS na samom početku krize snizila referentnu kamatnu stopu za 50 baznih poena, a u toku 2020. godine za ukupno 100 baznih poena, na rekordno niskih 1,25 posto.\nPredočila je da je da pored toga, NBS dodatno podstakla još povoljnije dinarske kredite u okviru garantne šeme za preduzetnike, mikropreduzeća, mala i srednja preduzeća, nadoknađujući deo kamatne stope.\n„Donosili smo i brojne mere kojima se podržavaju likvidnost i kreditna aktivnost. Uz primenjene mere i očuvanu stabilnost, u Srbiji je prvi put obezbeđeno da se kamatne stope na dinarske kredite i evroindeksirane kredite privredi kreću na sličnim nivoima, što će dalje podsticati dinarizaciju“, rekla je guverner Tabaković.\nNaglasila je da su vlada i NBS reagovali koordinirano na samom početku krize, donoseći velike pakete mera.\n„Mereno obimom i brzinom reakcije, Srbija je među zemljama koje su dale najveću podršku svojim građanima i privredi. Sačuvali smo ekonomiju i stabilnost. Inflacija u Srbiji je očuvana na niskom nivou i ostaće pod kontrolom NBS i u narednom periodu“, navela je Tabaković.\nTakođe je dodala da je učešće problematičnih kredita od 3,4 procenta na kraju septembra najniži nivo od kada se prati ovaj pokazatelj kvaliteta aktive banaka u Srbiji.\nGuverner NBS je istakla da je dinarska štednja, koja se od 2013. u proseku godišnje povećava za oko 25 posto, povećana i u kriznim uslovima na preko 90 milijardi dinara, pri čemu je u dosadašnjem delu godine porasla za preko10 milijardi dinara, a rast je zabeležila i devizna štednja za više od 4,0 posto tokom ove godine.\n„Uprkos velikim neizvesnostima na globalnim tržištima, kurs dinara prema evru očuvali smo na stabilnom nivou. Stabilnost smo mogli da sačuvamo jer smo u periodu 2017-2019. neto kupili 5,0 milijardi evra na deviznom tržištu. Zahvaljujući tome, spremno smo dočekali ovu nezapamćenu krizu i očuvali poverenje, koje je neophodno za normalno funkcionisanje domaće ekonomije tokom pandemije“, poručila je guverner Jorgovanka Tabaković.\nNa skupu je ocenjeno da je kombinacija makrofinansijskih mera koje su sprovodile vlade i centralne banke bila ključna kao odgovor na potres u početnoj fazi pandemije, ali ostaju neizvesnosti u pogledu daljeg širenja pandemije.\nZaključeno je i da su centralne banke u velikoj meri doprinele očuvanju ekonomija u uslovima pandemije virusa korona, pri čemu su veće reakcije mogle da obezbede centralne banke u zemljama koje su pre krize bile uspešne u građenju snažnog bankarskog sektora.\nZnačajniju reakciju su mogle da obezbede i zemlje u kojima je centralna banka pre krize bila uspešna u očuvanju monetarne stabilnosti, ocenili su učesnici sastanka Kluba guvernera, navodi se u saopštenju NBS.


Pošto su žene najčešće „žrtve mode“, a posebno one koje to nipošto ne žele da priznaju, možda ne bi bilo loše da svojoj dragoj objasnite da će ovoga leta fudbal biti ono najmodernije. Ukoliko vam je partnerka u trendu, verovatno i sama zna da je fudbal trenutno veoma „in“, ali nije na odmet da je i vi podsetite na to. Podsetite je samo na svetle primerke njenog pola poput Viktorije Bekam, Adrijane Sklenarikove i ostalih lepotica, koje su kupile dresove, šalove, kačkete i druge navijačke rekvizite u želji da budu u centru navijačke pažnje. Ukoliko vam kaže da će na to pristati samo ukoliko vi postanete Dejvid Bekam, recite joj da je u najmanju ruku bezobrazna i dodelite joj crveni karton.\nU svakom slučaju, da ne bude kako je fudbal samo i jedino muška stvar, treba staviti ruku na srce pa priznati da postoje i dame koje u potpunosti razumeju mušku strast prema najvažnijoj sporednoj stvari na svetu. Na našu veliku žalost, veći broj dama ne deli naše oduševljenje, i na našu veliku žalost, najveći deo naših partnerki dolazi upravo iz tih mrzovoljno raspoloženih redova protivnica fudbala. Zbog toga vam jedino preostaje da razgovarate iskreno sa svojom izabranicom, tačnije, samo ako mislite da bi to moglo da upali. Iako većina ljudi uporno tvrdi kako prezire laž, istina je da ljude mnogo više vređa istina. Iskreno recite partnerki koliko vam znači fudbal i možda će vas razumeti. Ako ste imali sreće da pronađete takvo divno biće, obradujte je nekim romantičnim putovanjem posle Svetskog prvenstva.\nS druge strane, a to je ona neprijatnija strana čitave priče, ako vam se bude dogodilo da se zbog Mundijala posvađate ili, ne daj bože, raskinete s voljenom osobom, nemojte previše očajavati! Žena ima mnogo, neke od njih vole i fudbal, a Ronaldinjo je samo jedan!


U akciji „Dojava“ podneseni izvještaji protiv 143 lica | Palelive.com\nPočetna Regija Foča U akciji „Dojava“ podneseni izvještaji protiv 143 lica\nFOČA – Policijska uprava Foča, u okviru akcije „Dojava“, do 10. decembra nadležnom tužilaštvu podnijela je 143 izvještaja, od čega 79 u prošlom mjesecu protiv isto toliko lica osumnjičenih za krivična djela prevare i pranja novca.\nU novembru su na području ove uprave evidentirana 183 krivična djela, a riječ je uglavnom o finalizaciji akcije „Dojava“, koja još traje.\nNačelnik Odjeljenja kriminalističke policije Duško Tomović kaže da se aktivnosti policije u ovom slučaju nastavljaju, te da prevare na internetu putem lažnih kladioničarskih dojava na društvenim mrežama više nemaju tako masovan karakter.\n„U znatnoj mjeri je smanjena ova pojava, međutim, toga ima još, ali su to pojedinačni slučajevi i nije masovno kao što je bilo u posljednje tri godine“, rekao je Tomović.\nZa razliku od početnih hapšenja u akciji „Dojava“, policija ovih dana poziva osumnjičena lica na ispitivanje, koja sama dolaze u službene prostorije.\nU susret praznicima, iz Policijske uprave Foča upozorili su građane da se suzdrže od nezakonite ili prekomjerne upotrebe vatrenog oružja i pirotehničkih sredstava.\nU Foči je ovih dana prvi put otvorena specijalizovana prodavnica u kojoj će legalno moći da se nabavi pirotehnika, što bi trebalo da utiče na uvođenje reda u ovoj oblasti, smatraju u policiji.\nKada je riječ o zloupotrebi opojnih droga, Kostović kaže da je stanje zadovoljavajuće, te da na području ove uprave nema organizovanih grupa narkodilera.\nPrethodni članakMještani tri sela napokon normalno putuju\nNaredni članakUsvojen nacrt budžeta od 22,1 milion KM


Nepoznat identitet ubijene djevojke u Sarajevu, policija pronašla mnoštvo dokaza\nDvije osobe privedene\nBrutalno ubistvo dvadesetpetogodišnje djevojke rano jutros šokiralo je Sarajevo. Kantonalna policija je, nekoliko časova nakon pronalaska tijela, uhapsila dvije osobe koje se sumnjiče za ubistvo, 25-godišnjeg Edvina A. i 16 godina starijeg Damira G.\nOva lica su na kriminalističkoj obradi gdje mogu biti zadržani 24 sata nakon čega će biti odlučeno da li će biti predati u nadležnost Kantona Sarajevo. Iz kantonalnog Tužilašta za sada ne iznose previše detalja. Potvrdili su da se radi o ubistvu, godine ali ne i identitet ubijene.\n"Ministarsvo Kantona Sarajevo zaprimilo je dojavu da je u Srajevskom naselju Stup u blizini pijace Heco uslijedile su uviđajne radnje, koje su u toku i kojima je rukovodila dežurna tužiteljica dakle utvrđeno je da je riječ o ubistvu ženske osobe koja je rodjena 1994 godine. Dvije osobe koje se mogu dovesti u vezu sa ovim krivičnim djelom lišene su slobode", kaže Azra Bavčić, portparol Tužilaštva.\nZločin se dogodio jutros oko pola pet u sarajevskom naselju Stup. Nezvanično, žrtva i osumnjičeni su sjedili zajedno u kafani ispred koje je djevojka ubijena iz vatrenog oružja. Uviđaj je trajao satima a istražioci su, navodno, pronašli mnoštvo dokaza.\nPojedini federalni mediji su nezvanično objavili i identitet žrtve, prenijeli su da se radi o Elmi Ganić što je kroz nekoliko časova Ganićeva demantovala.\n"Od jutros meni i mojoj porodici telefon ne prestaje zvoniti. Svi su vidno uznemireni. Takva lažna vijest koja se pojavila prouzrokovala nam je brojne probleme", poručila je Ganićeva. Mediji spekulišu da je ubijena djevojka pjevačica porijeklom iz Goražda sa adresom stanovanja u Sarajevu.\nDošao da posjeti majku, pa hvatio doktoricu za kosu, oborio je i vukao po podu\nPrivedene dvije osobe zbog ubistva pjevačice\nDetalji ubistva u Sarajevu: Ubica i žrtva zajedno sjedili u kafiću\nIvo već 13 godina živi sam u "gradu duhova": Ručno napravljenom letjelicom pobjegao od komunizma\nKako Novak Đoković provodi slobodno vrijeme u Beogradu\n382 glasova 78%


Trubači Norveška +381 63 700 96 84 - NORVEŠKI TRUBAČI\nTrubači Norveška cenovnik trubača za svadbe, veridbe, krštenja, rođenja, rođendane, proslave, punoletstva, mature..\nNajbolji trubači norveška cene trubača vašem budžetu, ako zahtevate naš trubački orkestar za vaše zadovoljstvo onda nas možete lako pronaći Trubaci Lazarevac i mi ćemo vam izaći u rezultatima pretrage. Obratite pažnju na našem tržištu, ima nas dosta na netu al ko naš trubački orkestar nećete naći! Naj kvalitetne cene trubača i po vrlo povoljnim cenama.\nDolazimoisključivo vašem pozivom bilo gde u Srbiji i regionu EU. Nemojte se opterećivati našoj daljini, mi ćemo vam izaći u susretu i ispoštovati najbolje uz najbolje cene.\nTrubači Norveška orkestar Balkan Brass\nNaš repertoar pesama je širok spektar mogućnostima da možete sami izabrati vašu omiljenu pesmu, Trubači Norveška su uvek spremni na vašem odazivaju. Imate mogućnost da sami možete izabrati vaše pesme i poslati nam kako bih obezbedili vaše zadovoljstvo, odnosno od cene koju vi nudite nama. Naše cene se razlikuju od vašeg vremena i zahtevima, ako imate neki poseban akcenat za vaše slavlje malo drugačije zahtevate od drugih onda vam je cena znatno povećana. Srpski trubači u Norveškoj\nMožete lako sa nama, možemo se dogovoriti na raznih opcijama. Naš trubački orkestar Balkan Brass bilo kako usačinjava vaš odgovor! „Trubači Norveška cena“ možete nam ponuditi i fiksnu cenu da nema bakžiš na vašem veselju samo strikno kao po našem dogovoru. Svakako ćete biti ispoštovani!


APR ZAUSTAVILA LIKVIDACIJU ZAVODA, SINDIKATI U PONEDELJAK PREDAJU PREKO 15.000 POTPISA GRAĐANA GRADONAČELNIKU - Glas Šumadije\nNaslovna > Društvo > APR ZAUSTAVILA LIKVIDACIJU ZAVODA, SINDIKATI U PONEDELJAK PREDAJU PREKO 15.000 POTPISA GRAĐANA GRADONAČELNIKU\n28/06/2019 28/06/2019 1253Ostavi komentar na APR ZAUSTAVILA LIKVIDACIJU ZAVODA, SINDIKATI U PONEDELJAK PREDAJU PREKO 15.000 POTPISA GRAĐANA GRADONAČELNIKU\nBez obzira na dobijene informacije o prekidu likvidacije, a zbog održavanja redovne Sednice skupštine grada Sindikati će potpise građana predati gradonačelniku u ponedeljak. I nadamo se da će gradonačelnik, s obzirom da je i najavio promenu statusa Zavoda, imati informaciju kada će se to i dogoditi jer je to i osnovni razlog zbog kojeg se dovde došlo, kažu u sindikatima Zavoda za zdravstvenu zaštitu radnika, koji su za manje od dve nedelje prikupili preko 15.000 potpisa Kragujevčana za spas Zavoda.\nSindikati su se zahvalili građanima bez kojih, ocenjuju, ova zdravstvena ustanova ne bi bila spašena\nInače, Agencija za privredne vozile danas je zaustavila likvidaciju Zastavine ambulante na osnovu žalbe koju je podneo direktor ove zdravstvene ustanove Antonio Dimitrovski. Da će likvidacija biti zaustavljena, najavio je i gradonačelnik Radomir Nikolić, koji je na današnjoj sednici Skupštine grada izjavio da se ništa neće promeniti u “Zastavinoj ambulanti” i da će se 35.000 korisnika ove zdravstvene ustanove i dalje lečiti na tom mestu.\nU julu ćemo uraditi rebalans budžeta za ovu godinu i odvojićemo 100 miliona dinara kako bismo zatvorili sve obaveze Medicine rada i time završili našu misiju, jer je grad Kragujevac osnivačka prava nad ovom ustanovom preuzeo da bi je spasao, a ne likvidirao. Posledica procesa likvidacije, koji je bio pokrenut, je neodgovorno funkcionisanje u Medicini rada u prethodnom periodu, rekao je Nikolić.\nŠef odborničke grupe Šumadijska regija Pokret slobodnih građana Bojan Stojadinović rekao je da SNS ne poštuju zakon već volju jednog jednog čoveka, a sindikati i večeras od 19 sati nastavljaju sa prikupljanjem potpisa kod Balkana.\nPodsetimo, Agencija za privredne registre pokrenula je likvidacioni postupak za Zavod za zdravstvenu zaštitu radnika zbog nepodnošenja finansijskih izveštaja za 2015., 2016. i 2017. godinu. Da je likvidacija pokrenuta javnost je upozorio predsednik Saveza samostalnih sindikata Kragujevca Jugoslav Ristić. Nakon toga je, na konferenciji za novinare, članica Gradskog veća za zdravstvo dr Gordana Damnjanović rekla da je proces likvidacije „put bez povratka“. Potpise za spas Zavoda, pored sindikata te zdravstvene organizacije, prikupljali su Narodna stranka i Sindikalna organizacija Zastava oružja.\nTagovi: Zavod za zdravstvenu zaštitu radnika\nNA FAKULTETU MEDICINSKIH NAUKA SVEČANO URUČENE DIPLOME SVRŠENIM STUDENTIMA\nKRAGUJEVČANI POBEDNICI NA „CITY GAMES“ IGRAMA NA ZLATIBORU


Žena prima vakcinu protiv Kovida 19 u vakcinacionom centru u Hjustonu, Teksas, 13. oktobra 2021.\nGlavni medicinski savetnik predsednika SAD Džoa Bajdena u nedelju je branio obaveznu vakcinaciju u borbi protiv koronavirusa, odbacujući primedbe konzervativnih republikanskih guvernera da se time krši sloboda ljudi da kontrolišu svoju zdravstvenu zaštitu.\n"Kada ste u javnoj zdravstvenoj krizi, ponekad neobične situacije zahtevaju neobične radnje", rekao je dr Entoni Fauči za Foks. "U ovom slučaju, to su stvari poput obaveza, bilo da su to maske ili vakcinacija".\n"One su veoma važne", rekao je. "Ne živimo u vakuumu kao pojedinci. Živimo u društvu i društvo treba zaštititi. A to radite ne samo štiteći sebe, već i štiteći ljude oko sebe vakcinacijom".\nBajden je naložio firmama širom Sjedinjenih Država sa 100 ili više zaposlenih da prisile svoje radnike da se vakcinišu ili često podvrgavaju testiranju na virus koji izaziva bolest Kovid 19, iako će proći nekoliko nedelja pre nego što njegove direktive stupe na snagu. Osim toga, Bajden je naredio pripadnicima oružanih snaga zemlje i civilnim vladinim radnicima da se brže vakcinišu pod pretnjom otpuštanja ako se ne pridržavaju naređenja.\nOsim toga, nekoliko republikanskih guvernera država, na prvom mestu Greg Abot u Teksasu i Ron DeSantis na Floridi, dva moguća republikanska predsednička Bajdenova protivnika 2024, napali su uvođenje obaveza. Obojica pokušavaju da blokiraju sve obaveze u svojim državama iako su neke velike firme i opštinski školski okruzi ignorisali direktive guvernera i nametnuli svoje zahteve za vakcinaciju ili masku za lice.\nZabranjujući uvođenje obaveza u svojoj državi, Abot je prošle sedmice rekao da su Bajdenova naređenja "još jedan primer federalnog preterivanja" i ono što je okarakterisao kao "maltretiranje" privatnih firmi.\nFauči je odbio da kritikuje Abota lično zbog njegovog protivljenja bilo kojoj vladinoj ili privatnoj obaveznoj vakcinaciji u Teksasu, drugoj državi u državi po broju stanovnika u SAD.\nFauči je rekao: "Sa stanovišta javnog zdravlja, to je zaista žalosno, jer znamo koliko su vakcine efikasne u sprečavanju ne samo bolesti za pojedinca, već i za smanjenje dinamike infekcije u društvu".\n"Podaci su vrlo, vrlo jasni", rekao je Fauči. "Pogledajte razliku između (broja) ljudi koji se vakcinišu i ljudi koji nisu vakcinisani, u slučajevima, u bolnicama i u smrti".\nBroj novih slučajeva zaraze koronavirusom u SAD pao je na oko 84.000 dnevno, dnevno se beleži oko 1.500 smrtnih slučajeva, a zdravstveni zvaničnici kažu da nevakcinisani ljudi predstavljaju ogroman deo žrtava u obe grupe.\n"Što se više ljudi vakcinišemo, manja je verovatnoća da će doći do novog porasta dok ulazimo u zimu", rekao je Fauči.\nFauči je bio pod sve većim napadima konzervativaca koji tvrde da njihova sloboda kontrole nad svojom zdravstvenom zaštitom nadmašuje zabrinutost javnosti.\nUpitan zašto je postao polarizirajuća figura, Fauči je odgovorio: "Ljudi koji su u teorijama zavere, koji poriču stvarnost koja ih gleda pravo u oči, to su ljudi koji ne brinu posebno za mene. I to je razumljivo... ponekad istina postaje nezgodna za neke ljude".


Jeremić: Vlast SNS-a će nestati kao rukom odneta, vezuje ih samo goli interes - Politika - Dnevni list Danas\nPočetna » Politika » Jeremić: Vlast SNS-a će nestati kao rukom odneta, vezuje ih samo goli interes\nDanas Online19.10.2018. 10:18\nPredsednik Narodne stranke Vuk Jeremić izjavio je da ljude u naprednjačkom režimu ne vezuje ništa osim golog interesa i da će „vlast otići kao rukom odneta“ kada taj materijalni interes bude doveden u pitanje.\n„Među njima nema kohezije, ideologije, vere, vrednosti, patriotizma…Njihova organizacija, koja se sada čini velikom i moćnom, srušiće se kao kula od karata kada njeni čelnici više ne budu mogli da materijalno profitiraju“, rekao je Jeremić na osnivačkoj skupštini Gradskog odbora Narodne stranke Vrbas.\nOn je istakao da je veoma važno da u trenutku pada SNS-a sa vlasti postoji organizacija poput Narodne stranke, koja je spremna da prihvati sve izazove.\n„Moramo biti spremni za vreme koje je pred nama, a potom i za ponovnu izgradnju Srbije iz ruševina koje ćemo po njihovom odlasku zateći“, rekao je Jeremić.\n„A njih, trenutno toliko bahatih i svemoćnih, neće biti nigde, nestaće u mišje rupe, zaklinjaće se po kafanama da nikada nisu bili u SNS-u, da su oduvek bili na strani opozicije… Moramo dobro da pamtimo. Ne smemo ponoviti greške koje su naši prethodnici činili u prelomnim trenucima u kojima se menjao put kojim Srbija ide“, rekao je Jeremić.\n„Ako se ’razgraničimo’ sami sa sobom po kvazi-etničkoj liniji, tog trenutka tema razgovora Vučića sa strancima postaće nešto drugo – po svoj prilici Republika Srpska. Ako mu dozvolimo ’razgraničenje’ na Kosovu i Metohiji, on će zarad opstanka na vlasti primenjivati model odustajanja od nacionalnih interesa i teritorija unedogled, dok ne ostane kamen na kamenu, sve vreme terajući iz Srbije mlade i sposobne ljude, koji se protive njegovoj politici“, rekao je Jeremić.\nSavez za SrbijuSrpska napredna strankaVuk JeremićBeograd\n7 reagovanja na “Jeremić: Vlast SNS-a će nestati kao rukom odneta, vezuje ih samo goli interes”\n19. oktobra 2018. u 10.29\nMalo je pogresio, ovo se vec desilo ali sa vlascu DSa. Koliko ih je povezivao interes najbolje pokazuje to sto su odmah posle gubitka izbora pali na ivicu cenzusa, clanstvo ih masovno napustilo, ali i vodeci clanovi\n19. oktobra 2018. u 10.35\nGrađani biraju ,mi odlučujemo ko će i kada će da nas menja. To sigurno neće biti Jeremić i njegova ekipa lopovska. Zadvovoljstvo narod pokazuje svakim izborima pruzajuci punu podrsku stranci koja daje svoj maksimum za bolji zivot svojim građanima\n19. oktobra 2018. u 11.20\nSve ovo što je Jeremić rekao bilo bi tačno kada bi se odnosilo na Savez za Srbiju! Savez je pun bahatih propalih političara koje povezuje jedan cilj – rušenje Vučića. Oni su Srbiju ostavili u ruševinama iz koje je SNS jako uspešno vadi! Do raskola u SNS-u neće doći jer je na čelu čovek koga svi iz stranke podržavaju i dele iste vrednosti sa njim, dok se u Savezu ne zna ko će koga prvi pokopati! A što se tiče Kosova bolje bi bilo da ništa ne komentariše!


Istražite jedno od najneverovatnijih mesta Severne Irske.\nNa obali okruga Kork u Irskoj nasukao se "brod-duh", a donela ga je oluja Denis.\nMesta snimanja „Igre prestola“ u Severnoj Irskoj su postala mesta hodočašća fanova kultne serije. Uz početak poslednjeg serijala evo i „pravog“ Vesterosa.\nVideti zmiju u Irskoj smatra se čudom, zbog čega ova vrsta reptila uživa reputaciju statusnog simbola.\nMisteriozne pojave na nebu uznemirile pilote u Irskoj (VIDEO)\nVazduhoplovne službe Irske istražuju navode o "jakoj svetlosti" i više NLO primećenih kod jugozapadne obale Irske, piše BBC.\nDuža od Empajer stejt bildinga: Najduža zahvalnica na svetu sadrži približno 270 hiljada potpisa (VIDEO)\nSamo je nekolicina zvaničnika dobila zahvalnicu za svoje usluge na sličan način kao što je to slučaj sa lordom Morpetom. Kada se povukao sa svog položaja glavnog sekretara Irske 1841. godine, građani su se udružili kako bi mu napravili i poslali epsku zahvalnicu, a danas je ova zahvalnica jedan od najvažnijih dokumenata u irskoj istoriji.\nPecaroši izvukli iz jezera ogromnu lobanju davno izumrle životinje (VIDEO)\nIrski los je izumreo pre oko 10.500 godina. Onda možete zamisliti koliko su se dva pecaroša iznenadila kada su u svojoj ribarskoj mreži ugledali lobanju drevnog losa i to sa sve rogovima.\nNeverovatno: Irska plaža nestala 1984. godine se opet pojavila\nNakon 33 godine, plaža Duah se skoro neobjašnjivo vratila tokom noći.\nŠta mislite - koja zemlja je zauzela status najliberalnije,a koja najmanje tolerantne? Kako se Srbija kotira na ovoj mapi?\nUpoznavanje različitih kultura: 10 najpopularnijih pića širom sveta\nPredstavljamo vam top 10 gradova širom sveta, kao i tradicionalna pića po kojima su prepoznatljivi.\nNa današnji dan, 13. april: Rođen Semjuel Beket\nIrski književnik i dobitnik Nobelove nagrade za književnost, Semjuel Beket, rođen je na današnji dan 1906. godine.\nBiblioteka Triniti koledža u Dablinu spada u najlepše i najveće biblioteke na svetu, a sadrži preko 200.000 knjiga zahvaljujući jedinstvenoj privilegiji.\nPostoji nekoliko mitova o poreklu ove pećine, ali mit koji je do danas najpriznatiji je onaj o irskom divu Fingalu, njegovoj četi vernih ratnika i borbi protiv diva Benandonera.\nUkoliko želite da na pravi način doživite duh Irske, ne zaboravite da posetite sledeća neverovatna mesta...\nPre oko 5.000 godina, u dolini reke Bojn oblikovan je kamen koji osmišljen tako da omogućava zanimljivu igru svetlosti.\nŠetsi Den Rodžers, poslednji irski kralj\nNa ovom ostrvu živi 150-oro ljudi, a među njima i jedna veoma važna osoba – kralj.\nPrilikom sastavljanja liste uzeti su u obzir sigurnost u sopstvenom domu, militarizacija, kao i učešće u domaćim i međunarodnim konfliktima.\nSmešteni blizu poznatijih centara, ovi gradovi često ostaju potcenjeni iako nude zanimljive sadržaje i jedinstvenu atmosferu...\nPeloponez, poluostrvo protkano istorijom


Krivična istraga u slučaju VW dizelaša - AUTOMOBILI\n03/08/2020 10:54:18 PM\nNASLOVNA / HOT / Krivična istraga u slučaju VW dizelaša\nMinistarstvo pravde Sjedinjenih Država saopštilo je da će pokrećnuti istragu nakon što je Agencija za zaštitu okoline (EPA) otkrila da je Volkswagen lažirao podatke o emisiji štetnih gasova na testovima, prenosi Blumberg.\nFederalni istražitelji pokušaće da pribave informacije o tome kako je došlo do prevare. Oni treba da saznaju i ko je odgovoran za to što su VW dizel motori koji se ugrađuju u modele za američko tržište u laboratorijskim uslovima pokazivali dozvoljen nivo emisija, dok su u svakodnevnom saobraćaju ispuštali znatno veće količine štetnih materije. Rojters javlja da će zbog ovog slučaja ponovo biti ispitani modeli sa dizel motorima drugih proizvođača, kao što su BMW, Mercedes, FIAT Chrysler, General Motors i Jaguar Land Rover, kako bi se utvrdilo da li i kod njih ima neslaganja između podataka dobijenih na testovima i stvarnih emisija.\nBMW i Mercedes već su u ponedeljak negirali mogućnost malverzacije u pogledu emisije štetnih gasova u svojim vozilima. I dok je u prvom izveštaju EPA navela da je nepravilnost uočena kod 2.0 litarskih TDI motora, u ponedeljak je saopšteno da će biti ispitani i 3.0 turbo dizel V6 jedinice koje se ugrađuju u modele kao što su Audi A6 i Q5, kao i Porsche Cayenne i Volkswagen Touareg, saznaje Detroit News.\nPrethodno BMW i McLaren prave ludački supersporski automobil od 750KS?\nSledeće Istorija Honde u 2 minuta [Video]


- Ova kompanija, koja se bavi razvojem softvera za bezbednost podataka u sajber prostoru, zapošljava 4.000 ljudi i opslužuje više od 400 miliona korisnika u 200 zemalja sveta. To je jedna od najvećih tehnoloških i inovacionih kompanija, ne samo u Rusiji, već i u svetu - rekao je Popović nakon sastanka sa rukovodstvom ove kompanije.\nOn je istakao da Srbija ima odlične mlade programere i najbolju školu inženjerstva u Južnoj Evropi i da visoko profesionalni inženjeri predstavljaju naš ključni razvojni resurs kada je u pitanju privlačenje stranih investitora u oblasti inovacija i IT.\nPosao za mlade inženjere, znanje od najboljih stručnjaka\nNaglasio je da je zaštita sigurnosti sajber prostora, bilo da je reč o terorističkim pretnjama ili sajber sabotažama u industriji, oblast koja danas ima najviši mogući značaj za ekonomiju, ali i nacionalnu bezbednost jedne države.\n- Zato bi dolazak Kasperskog u Srbiju imao višestruku važnost, jer bi pored zapošljavanja naših mladih inženjera, oni dobijali znanje od najboljih ruskih stručnjaka u ovoj oblasti. To znanje bi ostajalo u Srbiji, koja bi sutra mogla da postane regionalni centar za razvoj softvera u oblasti sajber bezbednosti - istakao je Popović, a navodi se u saopštenju.\nRukovodstvo kompanije Kasperski potvrdilo je da će uskoro posetiti Beograd, gde će se sastati sa predstavnicima državnih institucija, privatnog sektora i srpskih univerziteta, kako bi bile sagledane sve mogućnosti budućeg dolaska ove kompanije na tržište Srbije.\nMinistar Nenad Popović: Srbija po inovacijama ispred osam zemalja EU


Kompanija Neoplanta nagradila je sedmodnevnim putovanjem na Siciliju četvoro najboljih studenata koji borave u SOS Dečijem selu “Dr Milorad Pavlović“ u Sremskoj Kamenici. Štićenici Dečijeg sela odmaraće se na Siciliji od 24. do 31. avgusta.\nPutovanje na Siciliju za dvoje bila je jedna od nagrada koju su kupci Patelina paštete mogli da osvoje u nagradnoj igri “Mažite sa razlogom”, a pošto dva putovanja nisu izvučena, kompanija je odlučila da ih po završetku nagradne igre pokloni u humanitarne svrhe.\n- Drago nam je što smo mogli da obradujemo štićenike Dečijeg sela i motivišemo ih da i dalje budu odlični studenti. Kompanija Neoplanta će i ubuduće nastojati da prepozna i nagradi mlade koji su vredni i uspešni - izjavio je prilikom uručenja vaučera studentima Slobodan Vasilić, komercijalni direktor Neoplante.\nDirektor Dečijeg sela, Milena Vasić Stupar izrazila je svoje zadovoljstvo rekavši da će na Siciliju putovati studenti koji postižu posebne uspehe u učenju, a pritom su veoma skromni.\n- Odmor na Siciliji omogućiće im da se upoznaju sa kulturom drugih naroda i vide nove predele, a to će im svakako biti dodatni podsticaj pred početak novog ispitnog roka - zaključila je Vasić Stupar.


04. jun 2018. 17:03:10\tPročitano 1660 puta\nKako je "Blicu" potvrđeno u Narodnoj banci Srbije, trenutna blokada računa ovog preduzeća iznosi 110.300.980,41 dinara, a najveći deo duga, 94,5 odsto je prema domaćim bankama koje su pustile menice.\nHendi radnje u kojima su se prodavali mobilni telefoni i prateća oprema u Srbiji su postojale od 5. marta 2007. godine, u vlasništvu Hendi-tel EOOD iz Bugarske, a zvanični zastupnik firme je Mihail Borislavov Nenčev.\nU četvrtak, 31. maja računi preduzeća su blokirani, zbog aktiviranja menica dobavljača, među kojima je najviše banaka. U petak ujutru, 1. juna, radnici su dobili mejl da više nemaju posao, a na sajtu preduzeća je istaknuto obaveštenje:\n"Poštovani kupci, saradnici i prijatelji, posle 10 godina poslovanja u Srbiji, obaveštavamo Vas da HENDI-TEL DOO vremenom prestaje da radi. Želimo da Vam se zahvalimo na decenijskom poverenju, saradnji i podršci".\nNiko od nekoliko bivših i sadašnjih radnika, sa kojima je "Blic" nezvanično razgovarao, nije želeo da priča o neprilikama u kojima se preduzeće našlo.\nA blokada je bila iznenađenje kako za radnike, koji su, kako tvrde plate primali redovno, tako i za neke dobavljače firme, koji nezvanično takođe kažu da je "Hendi" redovno plaćao sve svoje obaveze prema njima.\nFirma je, sudeći po podacima Agencije za privredne registre, godinama rasla. U 2016. je "Hendi" zapošljavao 906 radnika, godinu dana pre toga imali su 803 radnika, a u 2014. - 707. Međutim, kako je rastao broj zaposlenih, tako je opadao dobitak. U 2016. poslovali su sa neto dobitkom od 6,1 milion dinara, a što je skoro 2,5 puta manje nego 2015. kada su zabeležili 17,58 miliona dinara. Podaci za ovu godinu tek bi trebalo da budu javno objavljeni.\nPoznavaoci prilika kažu da veliki broj menica koje su aktivirane ukazuje da je bilo izgubljeno poverenje dobavljača u kompaniju.\n- Takođe, bilo je loše rukovođeno tokovima gotovine, narušena likvidnost i izmirenje tekućih obaveza, i to u poslednjih nekoliko godina, pa se firma zaduživala kod banaka - ističe naš izvor.


Zločin nad JNA opet nije obilježen u Dobrovoljačkoj: Bošnjaci mogu u Prijedor, Srbi ne mogu u Sarajevo – Otvoreno\nIzvor: 11.05.2021, 9:57 10.7k Views\nPredsjednik Odbora za zaštitu Srba u Federaciji BiH Đorđe Radanović, kaže za Srpskainfo da Srbima nikada nije bilo dozvoljeno da uđu u nekadašnju Dobrovoljačku ulicu, danas Ulicu Hamdije Kreševljakovića i odaju počast stradalima.\n– Dozvoljeno je samo da se na godišnjicu stradanja dođe u ulicu prije nekadašnje Dobrovoljačke i tu su vijenci polagani – kaže Radanović.\nOn dodaje da MUP Kantona Sarajevo, kojem se podnosi zahtjev za okupljanje, nikad to nije odobrio.\n– Oni su uvijek obrazlagali da ne mogu iz bezbjednosnih razloga da dozvole ljudima iz Srpske polaganje vijenaca. Onda su naši prihvatali sugestiju MUP da se vijenci postave na nekih 100 do 200 metara od Dobrovoljačke. Žalosno je da jedna majka svake godine dolazi da oda počast stradalome sinu, ali ni njoj nije dozvoljeno da priđe mjestu stradanja – kaže Radanović.\nOn ne vidi razlog zašto se Srbima ne bi dozvolilo polaganje vijenaca u Dobrovoljačkoj, kao što je Bošnjacima dozvoljeno da odaju počast na mjestima stradanja bošnjačkog naroda.\n– Niko ne pravi problem u Prijedoru da se obilježi Dan bijelih traka, na trgu, u centru Prijedora. Niko nije napadao ljude ili stvarao probleme zbog toga, a ovdje je problem da dođe 15 ljudi da polože cvijeće – kaže Radanović.\nOn navodi kako je prošle godine na obilježavanje stradanja Bošnjaka u Kalinoviku dolazio lider SDA Bakir Izetbegović, kao i stotine ljudi, a da nikome nije palo na pamet da izazove nered zbog toga.\nPredsjednik Boračke organizacije Republike Srpske Milomir Savčić, kaže za Srpskainfo da iz Srpske pomen ubijenim vojnicima JNA odaju u Istočnom Sarajevu, ali da je na prijedlog SPC ove godine događaj pomjeren za sedam dana, zbog vrskršnjeg ponedeljka koji je bio trećeg maja.


Vučić danas u Orašcu – RTV SUNCE Arandjelovac\nHome » Aranđelovac » Vučić danas u Orašcu\nin Aranđelovac 15/02/2018\nNizom manifestacija Srbija će obeležiti Dan državnosti. Ove godine zbog drugačijeg programa kojim će biti obeležen Dan državnosti, odlikovanja najzaslužnijim građanima Srbije ali i onima iz inostranstva biće dodeljena sutra, dan uoči Sretenja. Ordenje će biti dodeljeno najzaslužnijim pojedincima i institucijama za doprinos Srbiji i jačanju njenog ugleda.\n„Na Sretenje, 15. februara, prvi put predsednik Republike Srbije će otići u Orašac, mesto podizanja Prvog srpskog ustanka, mesto sa koga potiče moderna srpska državnost i borba za slobodu i traženje mesta srpskog naroda i Srbije u porodici evropskih država i naroda“, kaže generalni sekretar u Predsedništvu Srbije Nikola Selaković.\n„Predsednik će tada zajedno sa predsednikom RS Miloradom Dodikom položiti venac na spomenik voždu Karađorđu, obratiti se prisutnim građanima, a nakon toga će u 15 časova u Palati ‘Srbija’ u Beogradu prisustvovati dodeli stipendija, odnosno, dodeliće stipendije za najbolje, najuspešnije srednjoškolce, studente i doktorande u Srbiji, njih više od 900, 956“, kaže Selaković.\nPrethodna: Zbog radova zatvara se za saobraćaj deo glavne ulice\nSledeća: Narodni muzej organizuje tribinu „Slobodarski duh Srbije“


Gajović o povlačenju medijskih udruženja iz konkursnih komisija – Centar za razvoj lokalnih medija\nGajović o povlačenju medijskih udruženja iz konkursnih komisija\nDržavni sekretar Gajović o povlačenju medijskih udruženja iz konkursnih komisija: Nije u interesu medija, ali nastavljamo\nČinjenica da su medijska udruženja napustila Radnu grupu za izradu medijske strategije dovela je do toga da, nakon intervencije iz OEBS-a, medijska strategija bude povučena dok se ne nađe način da se medijska udruženja ponovo uključe. Uprkos tome, za državnog sekretara Ministarstva kulture i informisanja Aleksandra Gajovića, povlačenje medijskih udruženja iz konkursnih komisija za sufinansiranje medijskih sadržaja nije razlog da se zastane i nađe rešenje, pre moguće nove intervencije međunarodnih institucija.\nMinistarstvo kulture i informisanja nastavlja da sprovodi konkurse za sufinansiranje medijskih projekata bez obzira na povlačenje predstavnika novinarskih udruženja – NUNS, NDNV, ANEM i Lokal pres- iz konkursnih komisija. To je za Danas rekao državni sekretar za informisanje Aleksandar Gajović.\n“Ministarstvo kulture i informisanja je sa žaljenjem prihvatilo njihovu odluku, koja, pre svega, nije u interesu srpskih medija. Ali nastavljamo, u okviru Zakona o javnom informisanju i medijima, i svojih ovlašćenja, bez ikakvih poteškoća, sprovođenje pomenutih konkursa”, naveo je državni sekretar.\nNakon povlačenja predstavnika, Asocijacija medija obrazložila je da je Ministarstvo, za razliku od prethodnih godina, proces konkursa od početka vodilo pogrešno, namernim smanjivanjem broja predstavnika najuticajnijih novinarskih i medijskih udruženja u konkursnim komisijama u korist pretežno nepoznatih organizacija i medijskih radnika. Pomenuta medijska udruženja su zato ocenila da je „legitimitet celog procesa kompromitovan“.\nOni su zbog toga pozvali Ministarstvo da u roku od 10 dana formira sve komisije u novom sastavu, kako bi se konkursni proces nastavio i do kraja sproveo na zakonit i legitiman način.\n„U suprotnom će Ministarstvo kulture i informisanja biti direktno odgovorno za propast ovogodišnjeg konkursa i štetu koju će time naneti i medijima i javnom interesu“, navode ova udruženja.\nIpak, Ministarstvo neće uslišiti ovaj zahtev, i nastavlja sa radom kao i do sada, odgovorio je Gajović. „Komisije za projektno sufinansiranje, nesmetano će završiti povereni posao, pa u tom smislu nema potrebe da odgovaramo na poziv UO Asocijacije medija. Naravno da naša vrata ostaju uvek otvorena za dijalog i konstruktivan razgovor, upravo onakav kakav je i bio sa predstavnicima Asocijacije medija“, poručio je on.\nMinistar kulture i informisanja Vladan Vukosavljević nedavno je za Insajder rekao da nije informisan o povlačenju predstavnika UNS-a iz komisije za sufinansiranje medija kao i da je decentralizacija razlog zbog čega su u komisije imenovana manje poznata udruženja.\nPodsetimo, Ministarstvo kulture i informisanja oformilo je komisije koje bi trebalo da odlučuju o 204 miliona dinara iz budžeta Republike Srbije koji su namenjeni konkursnom sufinasniranju medijskih sadržaja od javnog značaja.\nPo izboru Ministarstva, u komisijama većinu čine „nezavisni medijski eksperti“ i javnosti gotovo nepoznate esnafske organizacije.\nNajviše, odnosno četiri predstavnika u komisijama obezbeđeno je Društvu novinara Niša, udruženju na čijem je čelu Danijela Ivanković urednica TV Zona plus, inače televizije u vlasništvu Vladana Gašića, sina direktora BIA Bratislava Gašića.\nPosle Društva novinara Niša, najviše predstavnika ima Profesionalno udruženje novinara Srbije (PROUNS) koje je osnovano pre nepune četiri godine, što znači da je po Zakonu o javnom informisanju tek steklo pravo da imenuje svoje članove u komisije. PROUNS se u dosadašnjem radu istakao po podršci novom rukovodstvu RTV kao i radnoj grupi koja je usvojila Nacrt medijske strategije, koji je nedavno povučen.\nS druge strane, za NUNS, UNS i Lokal Press predviđena su dva mesta u komisijama dok je samo po jedan predstavnik izabran iz redova ANEM-a, NDNV-a i Asocijacije medije.


Uništili srpsku svetinju: Dvojica mladića urezala svoja imena na fresku u Hilandaru - Sputnjik Srbija\n02:20 05 Jul 2020\n14:58 09.11.2019 Preuzmite kraći link\nVernici koji su posetili ovu kulu primetili su urezana imena i ovaj vandalski čin, fotografisali oskrnavljenu fresku i podelili to na društvenim mrežama.\nKako se može videti, imena urezana u fresku su Lekić Marko i Perica Vujović, a godina je 2019. Ubrzo su počeli da se nižu komentari i ostalih korisnika društvenih mreža, koji su osudili ovakav čin.\n„Svakoga ko ošteti ili uništi istorijsko versko ili kulturno nasleđe, treba oštro kazniti isključivo društveno-korisnim radom na javnom mestu u mestu stanovanja — kraj priče“, napisao je jedan od korisnika.\n„U Hilandar ne može niko da uđe da pre toga nije najavljen tj. da mu nije odobreno, pošto postoji evidencija za 2019. pronaći ih, kazniti, podneti prijavu... Najstrože kazniti kako bi poslužili kao primer ubuduće da nikom više ne padne na pamet“, napisao je drugi korisnik.\nskrnavljenje, freske, Hilandar


Fondacija Tempus je zadužena za sprovođenje Erazmus+ programa i njena uloga je, između ostalog, podrška svim ustanovama i organizacijama koje se prijavljuju za projekte u okviru programa.\nInstitucije i organizacije koje mogu punopravno da učestvuju u Erazmus+ programu moraju da pripadaju tzv. državama članicama Evropske unije ili trećim zemaljama pridruženim Programu (sve zemlje Evropske unije, Srbija, Severna Makedonija, Island, Lihtenštajn, Norveška i Turska), dok su pojedini delovi programa otvoreni i za učesnike iz tzv. trećih zemalja koje ne učestvuju punopravno u Programu (druge zemlje u susedstvu Evropske unije i sve zemlje sveta).\nSrbija je punopravna članica programa Erazmus+ od 2019. godine, što znači da ustanove i organizacije iz Srbije mogu da se prijavljuju za sve vrste projekata u ulozi koordinatora i partnera, kao i države članice Evropske unije.\nProgram Erazmus+ se sastoji od tri ključne aktivnosti – KA1, KA2 i KA3 – Ustanove i organizacije iz Srbije mogu da učestvuju u svim vrstama projekata u svakom od tri dela programa Erazmus+.\nProjekti u okviru ključne aktivnosti 2 se odnose na saradnju institucija u oblasti obrazovanja, obuka, mladih i sporta u državama članicama Evropske unije ili trećim zemljama pridruženim Programu, sa ciljem saradnje, razmene iskustava i dobrih praksi, kao i inovacija i izvrsnosti. Tu spadaju modernizacija nastavnih planova i programa, inoviranje metodologije izvođenja nastave, unapređenje nastavnog materijala, obuka za odrasle, saradnja sa preduzećima preko kojih se ostvaruju studentske i učeničke prakse…\nDetalje o tome kako pronaći partnera, napisati projekat i kojoj instituciji se projekat podnosi možete pogledati na sajtu www.erasmusplus.rs.


Foto: Facebook/Pixabay | Detalji tragedije kod Rogatice - tetak osumnjičen za smrt mladog lovca\nDragan Sladojević 17.01.2022 14:12\nPored njih dvojice, kobnog dana u lovu je, dodaju naši sagovornici, bio i Stefanov otac Branislav. Đuričić je uhapšen, te je, kako je potvrđeno "Nezavisnim novinama", osumnjičen za ubistvo iz nehata.\n"Branislav i njegov sin Stefan nisu lovci, odnosno nisu članovi lovačkog udruženja. Veljko Đuričić je član Lovačkog udruženja 'Panos' iz Višegrada", rekli su za "Nezavisne novine" lovci iz Višegrada.\n"Stvarno postoji više verzija. Prema jednoj od priča koje su do mene došle, valjda su oni tog dana išli da pecaju ribu, pa je, navodno, Stefanov otac vidio tragove divljih svinja. Kako se priča, potom su uzeli neke puške u selu i otišli gore", rekao je naš sagovornik.\n"Šta se dalje desilo, to sami bog zna. Sve je to familija. Veljko je pokojnom Stefanu tetak. A tu je bio i Stefanov otac. Strašno, ne znam šta drugo da kažem", rekao je naš izvor.\n"To nije na terenu kojim gazduje lovačko udruženje, već šumsko gazdinstvo", rekli su nam iz Lovačkog udruženja "Rogatica".\n"Sumnja se da je V.Đ. 16. januara u mjestu Stari Brod iz oružja ubio S.N.", potvrdili su iz policije, te dodali da je uslijedio uviđaj, koji su izvršili policajci uz prisustvo tužioca.


Mobilni telefoni, 25.06.2014, 09:00 AM\nKljučnu ulogu u ekspanziji mobilnih malvera ima zloupotreba legitimnih mobilnih aplikacija i servisa. Pomoću klonova legitimnih aplikacija, kriminalci mogu da obavljaju telefonske pozive bez dozvole korisnika, instaliraju dodatne aplikacije, izvuku podatke o kontaktima korisnika, prate lokaciju korisnika i da neograničeno kontrolišu sve na uređaju, pa i slanje i primanje SMS poruka.\nTo je slučaj i sa popularnom igrom Flappy Birds koja je postigla vrtoglavi uspeh ali je kasnije odlukom autora povučena sa tržišta. Pošto je prikupljeno 300 klonova aplikacije Flappy Bird, McAfee je ustanovio da 79% kopija sadrže malvere.\nU izveštaju koji je objavio McAfee izdvojeni su i primeri mobilnih malvera koji koriste funkcionalnosti aplikacija i servisa kojima korisnici veruju.\nJedan od takvih primera je i Trojanac Android/Balloonpopper.A koji koristi slabost u enkripciji popularne aplikacije WhatsApp i krade razgovore i slike sačuvane na uređaju. Ta slabost je sada ispravljena, ali stručnjaci kažu da sajber kriminalci nastavljaju da tragaju za nekim drugim propustima u ovoj popularnoj aplikaciji.\nStručnjaci kažu da su korisnici skloni da veruju imenima popularnih aplikacija i da autori mobilnih malvera koriste tu sklonost da bi manipulisali poznatim, legitimnim funkcionalnostima u mobilnim aplikacijama i servisima koje korisnici prepoznaju i kojima veruju.\nNa žalost, Google je nedavno dodatno otežao situaciju grupisanjem dozvola u široke kategorije koje se prikazuju prilikom instalacije aplikacija. To znači da korisnici moraju da budu oprezniji nego ikad i da proveravaju da li su tražene dozvole u skladu sa vrstom aplikacije koju instaliraju.\n“Programeri moraju biti oprezniji sa kontrolama koje ugrađuju u svoje aplikacije a korisnici moraju biti svesni toga koje dozvole daju”, kažu iz kompanije McAfee.\nIzveštaj kompanije otkriva i da je broj uzoraka malvera kojima raspolaže McAfee porastao za 167% u periodu između poslednjeg kvartala 2013. i prvog kvartala ove godine.\nI broj sumnjivih URL-ova je rekordan, sa više od 18 miliona URL-ova otkrivenih u prva tri meseca ove godine, što je za 19% više u odnosu na poslednja tri meseca prošle godine.\nCeo izveštaj kompanije McAfee možete naći ovde (pdf).


Martinović: Država promtno reaguje na napade na novinare\n► Martinović: Država promtno reaguje na napade na novinare\nŠef poslaničke grupe Srpske napredne stranke (SNS) Aleksandar Martinović izjavio je danas da država do sada promtno reagovala u slučaju napada na novinare i da će i ubuduće tako ponašati.\nMartinović je, međutim, na konferenciji za medije u Skupštini Srbije, uvredljivo govorio o predsedniku Nezavisnog društva novinara Vojvodine Nedimu Sejdinoviću, koga je nazvao neukim i neobrazovanim čovekom.\nSejdinović je pre tri dana dobio brojne pretnje i uvrede preko fejsbuk stranice "Naša Srbija", gde je objavljen kratak tekst u kojem se navodi da je on "vojvođanski separatista" i "islamski fanatik" koji "prezire Srbiju i Srbe".\nSa iste fejsbuk stranice juče su upućene pretnje smrću i uvrede glavnom i odgovornom uredniku novinske agencije Beta Draganu Janjiću, dok je na protestu "Jedan od pet miliona" u subotu gađana ekipa telezije N1.\nŠirom Pakistana protesti novinara zbog cenzure\nPakistanski novinari protestovali su danas širom zemlje zbog oštre cenzure koju sprovode moćne bezbednosne službe, kao i zbog masovnih otpuštanja usled štednje i višemesečnih kašnjenja...\nPoslanici Skupštine Srbije danas su, na početku rada, koristili pravo da postave pitanja i traže obaveštenja od vlasti, ali najviše se negodovalo zbog medija, a šef radikala Vojislav Šešelj...\nMediji optužuju CDU za cenzurisanje vesti o zdravlju Angele Merkel\nNajčitaniji nemački list, "Bild", optužio je danas vladajuću Hrišćansko-demokratsku uniju (CDU) kancelarke Angele Merkel za "cenzuru" povodom neobjašnjivih drhtavica koje...\nDejanu Puzigaći 12 godina zatvora zbog ubistva Brisa Tatona\nViši sud u Beogradu osudio je danas Dejana Puzigaću na 12 godina zatvora za teško ubisto u saučesništvu francuskog navijača Brisa Tatona.\nBivša francuska ministarka za evropske poslove, sada poslanica u Evropskom parlamentu Natali Loazo ocenila je da Balkan "nije uopšte spreman" za ulazak u Evropsku uniju (EU), kao što ni Unija nije uopšte spremna da dočeka te zemlje, preneo je francuski radio Frans enter.\nU izgradnji beogradskog metroa, sudeću prema najavama predstavnika vlasti u Srbiji, biće uključene firme iz Kine i Francuske, mimo Zakona o javnim nabavkama i Zakona o javno-privatnom partnerstvu koji predviđaju obavezno nadmetanje za dobijanje posla, ukazala je danas Transparentnost Srbija (TS).\nPredsednik Stranke slobode i pravde Dragan Đilas objavio je danas na svom tviter nalogu fotografiju zahteva za sastanom sa Emanuelom Makronom na kojoj stoji da je taj zahtev poslat 9. jula, a ne 15. jula ujutru kako je to francuski predsednik kazao.\nMinistar spoljnih poslova Srbije Ivica Dačić izjavio je danas da je dvodnevna poseta predsednika Francuske Emanuela Makrona izvanredna i da su retki političari sa zapada koji bude "lepa osećanja" građanima u Srbiji.\nMakron na Tviteru postavio fotografiju i poruku na srpskom i francuskom\nFrancuski predsednik Emanuel Makron koji danas i sutra boravi u poseti Srbiji postavio je večeras na svom nalogu na Tviteru fotografiju spomenika francusko-srpskog prijateljsta u Beogradu sa porukom na srpskom i francuskom.\nPredsednik Odbora za evropske integracije Skupštine Srbije Nenad Čanak izjavio je da je prisustvovao dočeku predsednika Fgrancukse Emanuela Makrona u Beogradu na zahtev francuske strane.


DA DECA BUDU SIGURNIJA: Vučević: "Što se više bavimo problemom vršnjačkog nasilja, naša deca će biti sigurnija i spokojnija"\nAutor: Glas javnosti 28.03.2022. u 13:19\nGradonačelnik Novog Sada Miloš Vučević, posetio je danas "Net patrolu - centar za nestalu i zlostavljanu decu" gde je sa Igorom Jurićem, osnivačem centra, "pretresao" goruće teme vršnjačkog nasilja i onlajn zlostavljanja najmlađih.\n- Ovi problemi nas sve duboko onespokojavaju, a iskustva "Net patrole" u identifikaciji pornografskih sadržaja na internetu su dragocena i značajno će pomoći u radu Koordinacionog tela za sprečavanje vršnjačkog nasilja našeg grada - rekao je gradonačenik Novog Sada Miloš Vučević.\nSUMNJIVA SMRT SRBINA, KOMŠIJE U STRAHU Tužio vođu šiptarskih terorista, pa završio u provaliji\nGradonačelnik je napomenuo da je Novi Sad jedini grad sa ovakvim radnim telom koje proaktivno deluje na problem koji uvek potrese Srbiju.\n- Plan je da se u narednom periodu naprave zajednički sastanak ovog koordinacionog tela, Fondacije i gradova koji će se priključiti, odnosno koji će preslikati model Novog Sada. Što nas je više koji se bavimo ovim pitanjima, to će i nasilja biti manje, a naša deca sigurnija i spokojnija i u stvarnom, ali i u virtualnom svetu - napisao je na svom Instagram profilu Miloš Vučević.\nigor jurićmiloš vučevićvršnjačko nasilje\nNOVA ŽRTVA VRŠNJAČKOG NASILJA: Devojčica pretučena u voždovačkoj osnovnoj školi?


Kako brzo i lako naučiti strani jezik - Akademija Oxford Blog\n25. februara 2017. 27. februara 2017. Akademija Oxford\nOdlučili ste da savladate neki strani jezik… upisali najbolju školu stranih jezika i mislite da je to sasvim dovoljno da biste vrlo brzo ovladali njegovim korišćenjem u različitim situacijama. Mnogi ljudi smatraju da nema potrebe ništa drugo da čine ukoliko pohađaju nastavu jezika, ali je istina zapravo potpuno drugačija.\nPostoji niz stvari koje bi trebalo da primenjujete ukoliko želite da brže i lakše naučite konkretni jezik, uz naravno pohađanje nastave u okviru specijalizovane institucije.\nSmernice za učenje stranog jezika\nMožda će vam zvučati neobično, ali jedan od osnovnih razloga za stagnaciju u učenju jezika, čak i ako neko pohađa specijalizovanu obuku i kurs u okviru vrhunske škole stranih jezika jeste nedostatak lične motivacije polaznika. Tačnije, većina ljudi na samom početku kursa smatra da će nakon pra časova progovoriti određeni jezik, te da će steći sasvim dovoljno znanja da bi mogli da komuniciraju na tom jeziku i slično.\nRadi se o tome da je najvažnije imati jaku želju za savladavanje konkretnog jezika, te pronaći motiv koji će polaznika neprekidno navoditi da usvaja nova znanja, odnosno da to čini i van nastave, a kako bi zaista što lakše i brže stekao određeni nivo znanja.\nU krajnjoj liniji, čak i ukoliko vam u nekom trenutku ponestane motivacije za nastavak učenja, odajte sebi priznanje za ono što ste do tada naučili, te najpre shvatite da ulaganjem u svoje znanje ulažete u svoju budućnost.\nPre nego što počne obuka i kurs jezika koji ste odabrali da naučite\nVrlo je važno da znate šta vam je potrebno, odnosno šta očekujete da ćete postići upisivanjem kursa nekog jezika.\nAko pretpostavimo da ste izabrali najbolju školu stranih jezika, to jest onu za koju ste procenili da može da odgovori vašim zahtevima na adekvatan način, onda ste sigurno na pravom mestu. Uz to, zaposleni u toj instituciji bi trebalo da vam olakšaju upis, te da vam objasne koja ćete znanja imati prilike da steknete tokom kursa koji odlučite da pohađate. Ali, isto tako bi trebalo da saznate i da li ćete morati da uradite osnovno testiranje, a što se radi samo u onim situacijama kada polaznik ima prethodno znanje određenog jezika.\nTakođe bi trebalo da saznate da li ćete po završetku konkretne obuke steći validan sertifikat o nivou poznavanja izabranog jezika, ali je poželjno da se raspitate i koje sve vrste nastave nudi konkretna institucija. Nadležne u toj školi stranih jezika možete da pitate i o trajanju određene obuke, a kako biste mogli da isplanirate svoje vreme, te bi svakako trebalo da dobijete i sve one informacije koje će vam biti korisne, a vezane su princip organizovanja nastave.\nDok pohađate nastavu u izabranoj školi stranih jezika\nČinjenica je da mnogi polaznici kurseva jezika to olako shvataju, te se neretko događa da zbog obaveza izostaju sa nastave, nadajući se da će to samostalno nadoknaditi. Ipak, ko god je iole upoznat sa načinom učenja stranog jezika zna koliko je važno ostvariti kontinuitet u učenju, jer je dobro poznato koliko je baš to važno za uspešno učenje konkretnog jezika. Upravo iz tog razloga i jeste naročito važno da svi zainteresovani shvate ozbiljno pohađanje nastave, te da nastoje što manje da izostaju sa časova.\nSem toga je neophodno da pristupe ozbiljno učenju, te da rade zadatke koje im profesori zadaju, odnosno da čine sve ono što im se preporučuje, a kako bi brzo i lako naučili određeni jezik.\nPodrazumeva se da, uz izostajanje, nije preporučljivo ni da polaznici odlažu časove, kao ni da kasne na nastavu, te je neophodno da odgovorno pristupe pohađanju nastave.\nPreporuka je i da se na što bolji način pripreme pred svaki čas, ali i da budu što aktivniji za vreme njegovog trajanja, a što zapravo povlači jedno drugo.\nNema razloga niti jedan polaznik da se stidi svojih grešaka, ako na primer pohađa grupni tip obuke, jer je dobro poznato da se najbolje može naučiti na osnovu ličnih grešaka. Trebalo bi da svako od njih ima na umu da će tako na najbolji mogući način steći praksu, odnosno porušiti barijeru koja se često sreće kod polaznika. Tačnije, postoje mnogi koji poseduju dovoljno teorijskih znanja određenog jezika, ali se srame da progovore, kako ne bi pogrešili. Upravo zato se, možda i osnovni odgovor na pitanje kako brzo i lako naučiti strani jezik krije u tome da polaznik ni u kom slučaju ne bi trebalo da se stidi da pokaže svoje znanje tokom nastave, pa makar i načinio grešku.\nKako brzo i lako naučiti strani jezik?\nNakon svega prethodno navedenog, možemo da pomenemo još samo nekoliko smernica, a koje će vam sigurno biti od koristi ako želite zaista da savladate određeni strani jezik i to na prilično jednostavan način.\nNemojte da odustajete ako vam se učini da je to sve kompleksno, te da ne uspevate da naučite jezik onoliko brzo i lako koliko ste očekivali. Ne zaboravite da svako od nas ima određeni tempo kojim uspeva da usvoji nova i primeni stečena znanja, ali svakako je poželjno da neprekidno nastojite da budete u dodiru sa konkretnim jezikom. Zato je poželjno da slušate muziku, gledate filmove ili čitate tekstove na konkretnom jeziku i to u svakom slobodnom trenutku.\nIako će vam obuka i kurs jezika koji izaberete ponuditi dovoljno znanja, mnogo zavisi od vas, jer to treba da posmatrate kao temelj, a koji svakako treba vi lično da nadograđujete i to onako kako vam najviše odgovara. Zato i jeste navedeno kao poželjno da budete u kontaktu sa tim jezikom, kad god je to moguće. A zahvaljujući brojnim društvenim mrežama i internetu, koji je svima relativno lako dostupan, uvek imate mogućnost da iskoristite i te prednosti, a kako biste na primer komunicirali sa ljudima kojima je konkretni jezik maternji, što će vam sigurno biti od velike koristi prilikom učenja tog jezika.\nŠta kada završite kurs izabranog jezika?\nNemojte da mislite da se završavanjem odabrane obuke vaše učenje i kontakt sa školom stranog jezika u kojoj ste nastavu pohađali takođe završava.\nTim Akademije Oxford je uvek na raspolaganju i svim svojim nekadašnjim polaznicima, tako da ne bi trebalo da se ustručavate ukoliko želite da vas profesor posavetuje u vezi sa nekom nedoumicom koju možda imate ili, ako želite da nastavite učenje jezika, te da naučite eventualno neki drugi.\nMi smo tu za vas čak i nakon što se bude završila obuka i kurs koju ste izabrali da pohađate, te ne bi trebalo da oklevate da nas kontaktirate kad god imate potrebu za tim, a mi ćemo svakako da nastojimo što pre da odgovorimo na zahteve koje imate!\nZnanjem više jezika pobedite Alchajmera\nAkademija Oxford 86


Cvejić nakon ostavke na mesto člana Saveta REM: Nepoštovanje procedure za izbor predsednice Saveta bila je kap koja je prelila čašu | Insajder\nCvejić nakon ostavke na mesto člana Saveta REM: Nepoštovanje procedure za izbor predsednice Saveta bila je kap koja je prelila čašu\nSlobodan Cvejić danas je Skupštini Srbije predao svoju ostavku na mesto člana Saveta Regulatornog tela za elektronske medije (REM) zbog, kako je rekao za Insajder, nepoštovanja demokratskih principa u odabiru nove predsednice Saveta i kršenja procedure izbora.\nFoto: medijacentar.rs / Slobodan Cvejić\nZa novu predsednicu juče je odabrana Olivera Zekić. Ona je Odlukom Skupštine Republike Srbije pre pet dana izabrana za članicu Saveta REM-a i ovo je njen drugi mandat koji započinje izborom za predsednicu Saveta.\nKako je Cvejić rekao za Insajder, odabir predsednika tog organa je urađen nedemokratski, jer se tek na sednici saznalo da će o odabiru biti reč i nije data prilika da se razmišlja o drugom kandidatu.\n"To nije nezakonito, ali je demokratski da vi date ljudima vremena da se za tako važnu stvar pripreme, jer procedura izbora podrazumeva predlaganje kandidata, diskusiju i tajno glasanje. Mi smo dovedeni pred svršeni čin", kaže on.\nKako dodaje, to se razobličilo kada su Judita Popović i on predložili da predsednica bude Višnja Ranđelović, a kada ga je predsedavajući pitao da li je ona pitana za saglasnost, pošto nije bila na sednici.\n"A ja sam ga pitao kako da je pitamo za saglasnost kada ste vi upravo pokrenuli ovu tačku dnevnog reda", naveo je on i istakao da nije stavljeno drugo ime na listu, već se samo glasalo za ili protiv jednog kandidata.\nCvejić smatra da su tako "dezavuisani demokratski principi" i ističe da je to bila kap koja je prelila čašu, zbog čega je i dao ostavku.\n"Ja u Savetu nemam način na koji mogu da se borim za bolji REM. Bio sam spreman da ostanem u manjini, ali ne da načini borbe na koje ja pristajem, da njih nema. Ako REM ne može da sprovede demokratsku proceduru kako da bude demokratska institucija", upitao je on.\nMeđutim, kako je objasnio, smatra da je njegov trud svakako vredeo.\n"Mi smo sad razobličili potpuno taj mehanizam po kojem REM funkcioniše. Sad se vide slaba mesta i zna se gde tačno treba raditi da bi se stvari unapredile i promenile. Sve vreme sam govorio da u stvari od volje i spremnosti članova Saveta da sprovedu takve reforme, zavisi da li će to postići. Bilo je potrebno deset meseci zato što se mi retko sastajemo uživo, da se pojave pravi izazovi na kojima ćemo videti koliki je demokratski kapacitet pojedinih članova Saveta", rekao je Cvejić.\nOn je dodao da ne može da kaže da postoji direktni uticaj politički ili od medijske kuće na REM, ali može indirektno da se zaključi da odlučivanje nije samostalno.\nPodsetimo, Cvejić je na mesto člana REM-a izabran pre deset meseci.\nOd 1992. redovni je profesor na odeljenju za sociologiju Filozofskog fakulteta Univerziteta u Beogradu, od 2007. godine je redovni profesor na Unesko katedri za menadžment u kulturi pri Univerzitetu umetnosti i direktor istraživanja u istraživačkoj organizaciji SeConS.\nOn je na predstavljanju Odboru ranije rekao da je radio brojna istraživanja o medijima, razvoju demokratije i institucija, da učestvuje u međunarodnim projektima, a radio je i u nekim vladinim telima kao što su odbori za obrazovanje i za saradnju sa Uneskom.\nJudita Popović: Cvejić i ja smo remetilački faktor\nČlanica Saveta Regulatornog tela za elektronske medije (REM) Judita Popović izjavila je danas da kod donošenja svih odluka u REM-u postoji utisak da je odluka već doneta na drugom mestu, a da se to onda kroz mišljenje stručne službe samo predstavi članovima koji to treba da potvrde.\n"A mi, Slobodan Cvejić i ja, remetilački smo faktor i kvarimo tu nirvanu koju su oni do sada uživali... To je čisto foliranje, kad odluke donosite na osnovu neke odluke koja je već doneta - to nije funkcija nezavisnog regulatornog tela", izjavila je Judita Popović za televiziju N1.\nKako je rekla, dva-tri člana REM-a uglavnom pokreću pitanja koja su od izuzetnog značaja za medijsku sferu i rad tog regulatornog tela, dok ostali članovi ne žele uopšte da se upuste u bilo kakvu raspravu i da vode dijalog koji bi rezultirao nekim benefitima za to telo.\n"Mi pokrećemo pitanja koja nikada do sad nisu bila pokretana u REM-u i argumentacija koju mi pružamo samo dokazuje koliko je REM pod određenom kontrolom... Alternativa je da izađemo iz tog tela, ali neće se desiti ništa, kao što se nije desilo ni u parlamentu, imamo parlament koji ni na šta ne liči...", navela je Popović.\nOna je rekla da nema direktnih pritiska na rad članova REM-a, već - očekivanja.\n"Nema da vas neko vuče za rukav, ali jasno se oseća očekivanje koje se ima od vas, očekuje se da budete kooperativni, da aminujete, ćutite, a mi se tako ne ponašamo. Pritisak je i to što nas ignorišu, ili što odgovori budu šturi bez ikakvog obrazloženja, i to jeste pritisak jer vam objašnjavaju - šta ćeš ti ovde... Ja smatram da nismo gubitnici jer ne odustajemo", zaključila je Popović.\nZekić: Nije urađeno ništa protiv zakona\nNišta protiv zakona, ništa protiv normalnih i demokratskih principa REM nije uradio čak ni kada je mene izabrao za predsednicu ovog tela, navela je Olivera Zekić za N1, komentarišući ostavku Slobodana Cvejića.\n"Nadam se da se iza ovog čina gospodina Cvejića ne kriju politički razlozi, jer bi to bilo i nepristojno, i dovelo bi u pitanje motive i njegovog ulaska u regulatorno telo i svega što je do sada u njemu radio…. Ništa protiv zakona, ništa protiv normalnih i demokratskih principa, REM nije uradio čak ni kada je mene izabrao za predsednicu ovog tela. Prebacivanje o ishitrenosti, o nedostatku priprema samo ukazuju na kontradiktornost izjava o tome da je sve unapred bilo planirano. Da jeste, valjda bi sve bilo zakazano, pa dogovarano, lobirano, pritiskano", navela je u odgovoru N1 Zekić.\nIzvor: Insajder, N1


Vašington negira da su propali pregovori s Pjongjangom - 05.10.2019, Sputnik Srbija\nVašington negira da su propali pregovori s Pjongjangom\nSjedinjene Američke Države negirale su saopštenje Severne Koreje da su pregovori Vašingtona i Pjongjanga u Stokholmu propali, navodeći da je diskusija bila dobra... 05.10.2019, Sputnik Srbija\nsvet, vesti, stejt department, severna koreja\nSjedinjene Američke Države negirale su saopštenje Severne Koreje da su pregovori Vašingtona i Pjongjanga u Stokholmu propali, navodeći da je diskusija bila dobra i da je sadržala „niz novih, kreativnih ideja“, saopštila je portparolka Stejt departmenta SAD Morgan Ortagus.\n„Raniji komentari severnokorejske delegacije ne održavaju sadržaj ili duh današnje diskusije koja je trajala osam i po sati. SAD su donele kreativne ideje i vodile dobru diskusiju sa svojim kolegama iz Severne Koreje“, navedeno je u saopštenju.\nMorgan Ortagus je rekla da su strane razmotrile situaciju nakon samita u Singapuru i navele da je važna „intezivnija saradnja radi rešavanja mnogih problema koji brinu obe strane“.\n„Delegacija SAD je unapred razmotrila niz novih inicijativa koje će nam omogućiti da postignemo napredak u svakom od četiri stuba singapurskog zajedničkog saopštenja. Po završetku naših razgovora SAD su predložile Severnoj Koreji da lrihvati poziv naših švedskih domaćina da se vrati u Stokholm da bi smo se kroz dve sedmice ponovo susreli i nastavili razmatranje svih tema. Delegacija SAD prihvatila je taj poziv“, rekla je predstavnica Stejt departmenta SAD.\nSevernokorejska delegacija na čelu sa specijalnim izaslanikom Kim Mon Gilom i delegacija SAD koju je predvodio specijalni predstavnik Stiven Bigan razgovarale su 5. oktobra u Stokholmu, prvi put posle februarskog samita u Hanoju. Ne sačekavši završetak pregovora, međutim, severnokorejske diplomate su napustile mesto sastanka, nakon čega je specijalni izaslanik Kim Mon Gil izjavio da su propali pregovori sa SAD. On je naveo da su se predstavnici SAD pojavili „praznih ruku“, ne uzimajući u obzir zahteve Severne Koreje, te da su odbili svaki pokušaj pregovaranja.


Objavljeno u kategoriji BiH na 13.02.2018 16:18:00\nSARAJEVO, (Patria) - Međunarodni monetarni fond u ekonomskoj analizi naveo je da su makroekonomski uslovi u Bosni i Hercegovini (BiH) i dalje stabilni, ali je otvaranje novih radnih mjesta neadekvatno, uz širok jaz u prihodima sa EU.\n- Otvaranje novih radnih mjesta u privatnom sektoru je ograničeno, a nezaposlenost je i dalje visoka - naročito među mladima. Usporavanje rasta produktivnosti od nastupanja globalne ekonomske krize i kontinuirano iseljavanje, naročito mladih i obrazovanih - uzrokovano, velikim dijelom, ograničenim mogućnostima zapošljavanja u domovini - utiču na ekonomski potencijal zemlje.\n- Komplikovana politička situacija i dalje koči realizaciju politika i saradnju među vladama. Politički zastoj tokom 2017. godine u kombinaciji sa složenim ustavnim uređenjem BiH i slabom saradnjom među vladama otežali su uvođenje promjena u domenu politika i realizaciju reformi. Tokom 2017. godine, parlamenti na nivou BiH i FBiH sporadično su zasjedali usljed koalicionih previranja i etno-nacionalističkih tenzija, što je usporavalo momentum reforme.\nInflacija bi trebalo da bude blago umjerena na nivou od 1,6 odsto tokom 2018. godine nakon raspršavanja efekata drugog kruga rasta cijena robe 2017., ali se očekuje rast na oko 2 odsto uz postepeno smanjenje razlike između stvarnog i potencijalnog obima proizvodnje u srednjoročnom periodu. Iako se u periodu 2018 - 2019 očekuje povećanje deficita tekućeg računa, kao odraz uvoznih potreba za velikim javnim investicijama, trebalo bi da se stabilizuje na oko 5 odsto BDP-a do 2022. godine.\n- Uz očekivanja da će etno-nacionalistička politika i dalje zauzimati centralno mjesto tokom predizbornog perioda, ne može se zanemariti rizik širenja pukotine u jedinstvenom ekonomskom prostoru i pogoršanje regulatorne koherentnosti. Neizvjesnost u pogledu izbornog zakona u Federaciji (FBiH) i formiranje vlade u periodu nakon izbora usložnjavaju negativne rizike. S obzirom na to da prošireni aranžman ima funkciju eksternog sidra ekonomskih politika i reformi, odsustvo napretka na realizaciji programa može dovesti do pogoršanja kvaliteta budžeta i odstupanja u sprovođenju strukturalnih reformi sa ciljem preusmjeravanja ekonomije ka privatnom sektoru i, u konačnom, podriti sposobnost BiH da ostvari srednjoročne ciljeve razvoja.


Juve krenuo u "operaciju Jovetić" - Fudbal, Transferi\nJuve krenuo u „operaciju Jovetić“\nAleksandar Milosavljević 25.05.2013., 09:30\nNakon izjave Stevana Jovetića, tačnije njegovog menadžera, da bi više voleo da ostane u Italiju nego da se preseli u Englesku u akciju je stupio Juventus koji je dao konkretan predlog Fiorentini u vezi ovog transfera.\nPrema pisanju lista „Gazeta delo Sport“ klub iz Torina je ponudila Firenticima dva predloga. Prvi je da za Jovetića uz 10 miliona evra u Toskanu budu prosleđeni Fabio Kvaljarela i Luka Marone, a drugi je da uz Maronea Fiorentina dobije 18 miliona evra.\nPitanje je da li će Fiorentina pristati na ove „trange-frange“ kombinacije pošto je uprava ovog kluba do sada jasno isticala da je uslov da klub koji želi Jovetića uplati obeštećenje od 30 miliona evra i da ne dolaze u bzir bilo kakve trampe.\nPrethodna vest Borba za drugo mesto i prednost domaćeg terena\nSledeća vest Perez dovodi Suareza i Alkantaru u Real?\nBorba za drugo mesto i prednost domaćeg terena\nPerez dovodi Suareza i Alkantaru u Real?


PROPUSTI FRANCUSKE POLICIJE: Tri puta zaustavljan golf sa osumnjičenima\nFoto: Reuters 15 Nov 2015\nI dalje se traži Salah Abdeslam\n17.11.2015. 21:43h 21.03.2017. 18:26h\nFrancuska policija je tri puta zaustavila automobil u kojem su se nalazila trojica osumnjičenih za umešanost u napade u Parizu kada su se se ujutro posle napada vraćali iz francuske prestonice u Belgiju, gde žive, rekao je advokat jednog od njih belgijskim medijima.\nGzavije Karet, koji pravno zastupa vlasnika "golfa" Mohameda Amrija (27), rekao je danas belgijskoj televiziji RTBF da se njegov klijent nalazio u Briselu kada je primio poziv od prijatelja Salaha Abdeslama, dva sata nakon što su u petak uveče izvedeni napadi u Parizu.\nAbdeslam, čiji se brat Brahim razneo u jednom u nizu napada u francuskoj prestonici i za kojim je izdata međunarodna poternica, rekao je Amriju da je u nevolji u Parizu te da bi trebalo da dođe po njega.\nU "golfu" se se nalazili Abdeslam, Amri i treći muškarac čije je ime, kako se lokalni mediji naveli, Hamza Atu (21), a na putu ka Belgiji ih je francuska policija tri puta zaustavila, od čega poslednji put nešto posle 09.00 sati, u blizini belgijske granice, precizirao je Karet.\nSalah Abdeslam, Foto: Francuska policija\nDok je Abdeslam u bekstvu, belgijska policija je uhapsila drugu dvojicu, koji su sada u pritvoru u Belgiji pod sumnjom da su predvodili teroristički napad i učestvovali u aktivnostima terorističke organizacije.\nKaret je naveo, pozivajući se na Amrijeve reči, da nijedan od tri muškarca koliko ih se nalazilo u automobilu nije pričao tokom vožnje o napadima u Parizu, u kojima je 129 ljudi ubijeno.\n"Znate, dok se vozite kolima možete da pričate o svemu i ni o čemu, da slušate muziku, pa čak i da pušite džoint, ali ni u jednom trenutku oni nisu pričali o tome (napadima)", zaključio je Amrijev advokat.